শঙ্কু আর গুপি-বাঘার গল্প - Prohor\nশুভেন্দু দাশমুন্সী | February 28, 2021\nমানিকলমকারি - ৩২\nসত্যজিতের কলমকারির আরেকটি গুরুত্বপূর্ণ দিক হল ক্যালিগ্রাফি বা অক্ষরশিল্প। নানা বইয়ের প্রচ্ছদে উঠে এসেছে অক্ষরশিল্পের নানা ধরণ। জীবনানন্দ দাশের ‘ধূসর পাণ্ডুলিপি’ গ্রন্থের প্রচ্ছদের রঙে উঠে এসেছে সেই ধূসরতা। আবার সুধীন্দ্রনাথ দত্তের ‘অর্কেস্ট্রা’-র প্রচ্ছদে তিনটি ভিন্ন চেহারার অক্ষরকেও গেঁথেছেন সুন্দর সামঞ্জস্যে। আবার অক্ষরশিল্পে ব্যবহার করেছেন টাইপরাইটারের চেনা অক্ষরও। সুকুমার রায়ের ‘বর্ণমালাতত্ত্ব ও অন্যান্য প্রবন্ধ’ তেমনই এক উদাহরণ।\nদুটো গল্পের ভেতরে বছর পনেরোর ব্যবধান। প্রোফেসর শঙ্কুকে নিয়ে লেখা গল্পটা প্রকাশিত হয় ‘সন্দেশ’ পত্রিকার ১৯৭৬ সালে আর অন্য গল্পটি থেকে তৈরি হল একটি ছবি ১৯৯১ সালে। দুটো গল্প দুই ভিন্ন ভঙ্গিতে আর ভিন্ন প্রেক্ষাপটে লেখা হলেও দুটো গল্পের ভেতরের গঠনে যেন এক অদ্ভুত আশ্চর্য মিল। শঙ্কুর গল্পে অনেকবারই ফিরে ফিরে এসেছে সম্মোহনের কথা। এই সম্মোহনের গল্প দিয়েই লেখা হয়েছিল ‘প্রোফেসর শঙ্কু ও চি চিং’-এর গল্প আবার সেই সম্মোহনের কাহিনি দিয়েই তৈরি হল এই সিরিজের গল্প ‘হিপনোজেন’। এবার নিশ্চয়ই আর মানিকলমকারির পাঠককে বলতে হবে না, গুপিবাঘার কোন গল্পের কথা বলতে চলেছি আমরা? ছবির নাম ‘গুপি বাঘা ফিরে এলো’। গুপিবাঘার সমস্ত গল্পে একটা সম্মোহনের সাধারণ ব্যাপার কিন্তু আছেই আছে। কারণ, গুপির গান আর বাঘার বাজনাতেই তো সম্মোহিত হয় তাদের শ্রোতারা। সেখানে তাদের সেই সম্মোহন করার ক্ষমতালাভ থেকে হাল্লার রাজাকে সম্মোহন করা আর হাল্লার মন্ত্রী আর সেনাপতিসহ পুরো একটা সেনাবাহিনীকে সম্মোহন করার গল্পই তো সেটা। এ্রর পরে হীরক রাজার দেশেও এই সম্মোহনের গল্পটা চলতে থাকে। সেখানে তাদের গানের জাদুতে সম্মোহিত হয় হীরক রাজার কোশাগারের বাঘ। কী আশ্চর্য ব্যাপার না? গুগাবাবা-র প্রথম ছবিতে সেই জঙ্গলে বাঘ দেখে থমকে থ হয়েছিল গুপিবাঘা আর পরের ছবিতে তাদের গান শুনে থমকে রইল বাঘমামা। যাই হোক, মোট কথা, গুপিবাঘার গল্পের সঙ্গে সম্মোহনের দারুণ যোগ।\nএর সঙ্গে গুপিবাঘার তিন নম্বর ছবিতে যুক্ত হল আরো কয়েকটা বিষয়। প্রথমত, গুপিবাঘার চেয়েও শক্তিমান এক লোকের আবির্ভাব। দ্বিতীয়ত, বয়স কমানো আর দীর্ঘদিন বেঁচে থাকার ইচ্ছেটাও এই গল্পের একটা প্রধান উপাদান। আর এই দুটি কাহিনিগত উপকরণই অন্যভাবে লুকিয়ে ছিল প্রোফেসর শঙ্কুর ওই ‘হিপনোজেন’ গল্পটাতে। সেখানে গুপিবাঘাকে আমন্ত্রণ জানালেন আনন্দপুরের রাজা আর সেই রাজার রাজ্যেই লুকিয়ে আছেন আচার্য ব্রহ্মানন্দ। আপাতদৃষ্টিতে অত্যন্ত সহজ একজন ভালোমানুষ এই আচার্য ব্রহ্মানন্দই এক সময়ে বহু যোগচর্চা করেও কিছুতেই তাঁর রত্নমাণিক্যের জন্য লালসা ত্যাগ করতে পারেননি। এখানেও নরওয়ের সেই বিখ্যাত বিজ্ঞানী আলেকজান্ডার ক্রাগ বহু বিজ্ঞানচর্চা করেও কিছুতেই ত্যাগ করতে পারেননি তাঁর দুর্মূল্য সব জিনিসের প্রতি লোভ। গল্পে তাঁর অনুগত এবং তাঁর নিজের হাতে তৈরি দুটি রোবট তাঁর অনুগত গুপ্তচর আর সর্বক্ষণের সঙ্গী। নাম তাদের ওডিন আর তর। গুপিবাঘার গল্পেও ছিল ব্রহ্মানন্দের দুই বিশ্বস্ত অনুচর। এহো বাহ্য। এই গল্পে ক্রাগ বলে, তার প্রিয় শিক্ষক, যিনি প্রায় তাঁকে নিজের হাতে গড়ে তুলেছেন সেই প্রোফেসর রাসমুসেনেরও তিনিই ছিলেন প্রিয়পাত্র। গুগাবাবা-র ছবিতে এক পিশাচসিদ্ধের কথা বারেবারে বলে ব্রহ্মানন্দ, যাকে তিনি গুরু বলে মানেন। পিশাচসিদ্ধ চেয়েছিলেন তাঁর প্রিয় শিষ্য যেন সিদ্ধিলাভ করে। যদিও মণিমাণিক্যের তার অত্যধিক প্রতি আগ্রহ আর লোভ দেখে পিশাচসিদ্ধ তাকে সিদ্ধিলাভ করাতে পারেননি। অন্যদিকে এই বিজ্ঞানী ক্রাগও যেন ওই ব্রহ্মানন্দ আচার্যের ভাষায় বলে, ‘বিশ্ববিদ্যালয়ে বিজ্ঞানের ছাত্র ছিলাম। প্রোফেসর রাসমুসেনের প্রিয় ছাত্র। বলতেন, তুমি অধ্যাপনা করবে, গবেষণা করবে, উজ্জ্বল ভবিষ্যৎ তোমার। কিন্তু আমার চরিত্রের আরেকটা দিক ছিল। অ্যাডভেঞ্চারের নেশা।’ সে হিরের নেশায় জমিয়ে যেতে থাকে হিরে। হিরে থেকেই সে হয়ে ওঠে ক্রোড়পতি।\nএই হিরের সঙ্গে তার আরেক প্রবল আকাঙ্ক্ষার জিনিস হল, বেঁচে থাকার প্রচণ্ড বাসনা। মৃত্যুর পরেও সে নিজেকে যাতে বাঁচিয়ে রাখা যায় কীভাবে, তার পরিকল্পনাতেই সে ব্যস্ত। সেই উদ্দেশ্যেই সে তার কাছে ডেকে নিয়ে আসে তিনজন বিজ্ঞানীকে। একজন শঙ্কু, দ্বিতীজন সমারভিল আর তৃতীয়জন পাপাডোপুলস। ছবির গল্পে অন্য দেশের রত্নমাণিক্য অপহরণ করে নিয়ে আসার জন্যই ব্রহ্মানন্দ কাজে লাগায় গুগাবাবাকে। আর কী আশ্চর্য! দুই গল্পেই, একদিকে শঙ্কুদের সম্মোহন করার ব্যবস্থা করে ক্রাগ আর অন্যদিকে গুগাবাবাকে সম্মোহন করার বন্দোবস্ত করে ব্রহ্মানন্দ। কিন্তু তাদের কেন এই কাজ? দুইজনেরই লক্ষ্য তাদের লোভ। ব্রহ্মানন্দের লোভ তিনটে দেশের তিনটে দামি রত্ন নিজের করায়ত্ত করা আর ক্রাগের উদ্দেশ্য হল, ‘সারা পৃথিবীর একছত্র অধিপতি হিসেবে নিজেকে প্রতিষ্ঠিত করা। সারা বিশ্বের লোক থাকবে তার পায়ের তলায়, জগতের যেখানে যত মিউজিয়ম, যত লাইব্রেরি, যত সংগ্রহশালা, যত আর্ট গ্যালারি আছে, তার সমস্ত অমূল্য সম্পদ এসে যাবে তার আওতার মধ্যে। এই জিনিসটা সম্ভব হবে ওই হিপনোজেনের সাহায্যে।’ লক্ষণীয়, ক্রাগের সমস্ত বিশ্বে নিজের আধিপত্য বিস্তারের লক্ষ্য সমস্ত দুর্মূল্য আর অমূল্য শিল্পসম্ভার নিজের করায়ত্ত করা আর সেটাই ব্রহ্মানন্দে হয়েছে বিশ্বের সেরা তিনটি অমূল্য রত্ন সংগ্রহ।\nযারা হিপনোজেন গল্পটা পড়েছেন, তাঁদের কি মনে আছে ওই ক্রাগের চেহারাটা? নরওয়েতে তার সুবিশাল ক্যাসেলে পৌঁছে দেখা গেল তার চেহারা। ক্রাগ শীর্ণদেহ, রোগক্লিষ্ট তার হাত দুটি শীর্ণ আর দৃষ্টিটি তীক্ষ্ণ। মৃত্যুর পরে শঙ্কুদের ব্যবহার করে সে যখন নজের প্রাণ পেল, তখন দেখা গেল, তার আসল চেহারা। গল্পের সঙ্গে সেই মুহূর্তের ছবিটিও এঁকেছিলেন সত্যজিৎ। সেই ছবিটি দেখলে কারো আর বুঝতে বাকি থাকবে না, এই চেহারাটাই পরে পরিবর্তিত হল অজিত বন্দ্যোপাধ্যায় অভিনীত ব্রহ্মানন্দ চরিত্রে। দুজনেরই শীর্ণ চেহারা, লম্বা হাত তবে উজ্জ্বল চোখ, মাথায় অল্প চুল সামনের দিকে, পিছনে লম্বা চুলের ঢেউ নেমেছে।\nসত্যজিৎ রায় সারা জীবন একটিও শঙ্কু কাহিনির চিত্ররূপ দিয়ে যেতে পারেননি। এই আক্ষেপ বোধ হয় বাঙালির সাংস্কৃতিক না-পাওয়ার ইতিহাসে সবচেয়ে বড়ো এক-একটা দীর্ঘশ্বাসের অন্যতম। কিন্তু যখন তিনি গুপিবাঘার জন্য তিন নম্বর গল্প হিসেবে ‘গুপি বাঘা ফিরে এলো’-র কাহিনিটি ভাবলেন, তখন কী অসামান্য উপায়ে নিজের সেই অসম্পূর্ণ আকাঙ্ক্ষার একটা প্রকাশপথ তৈরি করলেন, তাই না? অবশ্য এমনও কেউ বলতে পারেন, এই সমাপতন নেহাতই কাকতালীয়। আমরা তাদের সঙ্গেও বিরোধে যাবো না। তাহলে বলব, এই সমাপতন আমাদের সামনে যেন উন্মোচন করল শিল্পী সত্যজিতের গভীরে লুকিয়ে থাকা সম্মোহন বিষয়ক গল্প রচনার একটা নিগূঢ় আর্কিটাইপকে। সেটাও কম পাওয়া নয়। তবে যদি কেউ এই লেখা থেকে মনে করেন, সত্যজিৎ নিজের লেখাকে দুবার ব্যবহার করেছেন, তাহলে আমরা তীব্র ঝগড়াঝাঁটি শুরু করে দেবো। কারণ, দুটো গল্প মূল উপাদানকে ব্যবহার করে কীভাবে দুটো সম্পূ্র্ণ স্বতন্ত্র স্বাদের দুটো কাহিনি হয়ে উঠতে পারে, তার একটা চমৎকার কর্মশালা। সেই সন্ধানটাই বেশি জরুরি। একই উপাদান থেকে তৈরি হল কল্পবিজ্ঞানের গল্প আর রূপকথার কথাসূত্র। সভ্যতায় কথাসাহিত্যের ইতিহাসে রূপকথার গল্প আগে, পরে আসে কল্পবিজ্ঞান আর এখানে ঘটে গেল ঠিক তার উল্টো পথ!\nকৃতজ্ঞতা: শ্রীমান অর্হণ দাশমুন্সী\nProhorRobbarandaSupplementSubhendu DashmunsiManikalamkariRobBaranda 28February 2021\nPrevious News বসন্তের বিকেল, ঢাকার রবীন্দ্র সরোবর ও বাংলার প্রথম ‘বই বিনিময় উৎসব’ Next News জগন্নাথ-খুনের বদলা নিয়ে তবেই হোলি খেলবেন, প্রতিজ্ঞা মালখান সিং-এর


ghatal flood situation: BJP করার অপরাধে মিলছে না ত্রাণ! অভিযোগ দাসপুরের বানভাসিদের - bjp supporters from daspur are saying that the are not getting relief as they did not support tmc | Eisamay\nbjp supporters from daspur are saying that the are not getting relief as they did not support tmc\nBJP করার অপরাধে মিলছে না ত্রাণ! অভিযোগ দাসপুরের বানভাসিদের\nTuhina Mondal | Lipi | Updated: Aug 7, 2021, 5:50 PM\nBJP করার জন্য পাওয়া যাচ্ছে না ত্রাণ । এমনই অভিযোগ করল দাসপুরের (Daspur) বাসিন্দাদের একাংশ (West Bengal)। কী বলছেন তাঁরা, ত্রাণ পাওয়া নিয়ে কী অভিযোগ রয়েছে তাঁদের, জেনে নিন বিস্তারিত...\n'BJP করায় মেলেনি ত্রাণ'\nBJP করার অপরাধে মিলছে না ত্রাণ!\nবন্যাদুর্গত দাসপুর এলাকায় ত্রাণ বণ্টন নিয়ে এমনই অভিযোগ উঠেছে রাজ্যের শাসকদলের বিরুদ্ধে।\nত্রাণ না পেয়ে রাস্তার ধারে তাঁবু খাটিয়ে চরম দুর্দশায় দিন-রাত কাটাচ্ছেন পশ্চিম মেদিনীপুরের দাসপুরের সামাট এলাকার বাসিন্দারা।\nএই সময় ডিজিটাল ডেস্ক: BJP করার অপরাধে মিলছে না ত্রাণ! বন্যাদুর্গত দাসপুর এলাকায় ত্রাণ বণ্টন নিয়ে এমনই অভিযোগ উঠেছে রাজ্যের শাসকদলের বিরুদ্ধে। ত্রাণ না পেয়ে রাস্তার ধারে তাঁবু খাটিয়ে চরম দুর্দশায় দিন-রাত কাটাচ্ছেন পশ্চিম মেদিনীপুরের দাসপুরের সামাট এলাকার বাসিন্দারা। যা শাসকদলের কাছে যথেষ্ট অস্বস্তিকর বলেই মনে করছে জেলার রাজনৈতিক মহল। যদিও ত্রাণ বন্টনে রাজনীতি করার অভিযোগ অস্বীকার করেছেন স্থানীয় তৃণমূল নেতৃত্ব।\nদুর্যোগের পর কেটে গিয়েছে ৮ দিন। এখনও কাটেনি দুর্ভোগ। এখনও বানভাসি ঘাটাল, দাসপুরের বিস্তীর্ণ এলাকা। বাড়িঘর সম্পূর্ণ জলের তলায় চলে যাওয়ায় দাসপুরের রাজনগরে রাজ্য সড়কের উপরে তাঁবু খাটিয়ে আশ্রয় নিতে হয়েছে বানভাসি মানুষদের। বন্যার জলে সর্বহারা হলেও এখনও ত্রাণ মেলেনি বলে অভিযোগ। এর কারণ হিসাবে শাসকদলের বিরুদ্ধে রাজনৈতিক প্রতিহিংসাকেই দায়ী করেছেন বানভাসীরা। তাঁদের অভিযোগ, শুধু BJP দল করার অপরাধেই মিলছে না সরকারি সহায়তা। তাঁদের আরও দাবি, বেছে বেছে তৃণমূল অনুগামীদের দেওয়া হচ্ছে ত্রাণ। এপ্রসঙ্গে ঘাটাল সাংগঠনিক জেলা BJP সভাপতি তন্ময় দাসের কটাক্ষ, ‘এটাই তৃণমূলের সংস্কৃতি। কাটমানি করেই এতদিন চালিয়েছে। ত্রাণের ক্ষেত্রেও নোংরা রাজনীতি করে চলেছে।’\nডুবেছে শ্মশান, দেহ কী হবে!\nযদিও ত্রাণ বন্টন নিয়ে রাজনীতি করার অভিযোগ সম্পূর্ণ অস্বীকার করেছে তৃণমূল শিবির। জেলা তৃণমূল সভাপতি অজিত মাইতির পাল্টা দাবি, ‘শুধুমাত্র রাজনৈতিক স্বার্থে এই ধরনের মিথ্যা অপপ্রচার করা হচ্ছে।’\nপ্রসঙ্গত, শিলাবতী নদীর জল উপচে বন্যা পরিস্থিতি তৈরি হয়েছে ঘাটাল, দাসপুর ব্লকের বিস্তীর্ণ এলাকায়। জলের তলায় চলে গিয়েছে দাসপুরের রাজনগর, সামাট, বালিপোতা সহ বেশ কয়েকটি গ্রাম। বাধ্য হয়েই রাজ্য সড়কের ধারে তাঁবু খাটিয়ে থাকতে হচ্ছে মানুষদের। দিন-দুয়েক আগেই রাজনগর এলাকায় ঘুরে গিয়েছেন অভিনেতা সাংসদ দেব। বেশ কিছু মানুষের হাতে তুলে দিয়েছেন ত্রাণ। তবে সেই ত্রাণ বণ্টনের ক্ষেত্রেও স্বজনপোষণের অভিযোগ উঠেছে।\nযদিও শাসকদলের বিরুদ্ধে স্বজনপোষণের অভিযোগ নতুন নয়। তবে বন্যা দুর্গতদের পাশে দাঁড়ানোর ক্ষেত্রে রাজনীতির পরিসর থেকে বাইরে বেরিয়ে আসতে পারবে কি শাসকদল? এটাই এখন বড় প্রশ্ন!\nপরের খবরআদিবাসী দিবসে ঝাড়গ্রামে মমতা\nপশ্চিমবঙ্গ বিজেপি দাসপুরের বন্যা West Bengal BJP ghatal flood situation ghatal flood news daspur flood news\nWeb Title : bjp supporters from daspur are saying that the are not getting relief as they did not support tmc


সোমবার, ২৩শে অক্টোবর, ২০১৭ ইং\t। রাত ৯:২৪\nঅনেকেই হয়তো ভাবেন, ধনী মানুষরা বই পড়ার সময় পান না। তবে এ ধারণা একেবারেই যে ভুল, তার জ্যান্ত প্রমাণ বিশ্বের শীর্ষ ধনী বিল গেটস। বিশ্বখ্যাত প্রযুক্তি প্রতিষ্ঠান মাইক্রোসফটের এই সহপ্রতিষ্ঠাতা ও সাবেক প্রধান নির্বাহী নিজে যেমন প্রচুর বই পড়েন, তেমনি অন্যদেরও বই পড়ার ব্যাপারে উৎসাহিত করেন।\nনিজের পছন্দের বইয়ের তালিকা প্রায়ই তিনি অন্যদের সঙ্গে ভাগাভাগি করেন নিজের ব্লগ গেটসনোটস ডটকমের মাধ্যমে। বিশ্বের সেরা ধনী এই ব্যক্তির দেওয়া পাঁচটি বই সম্পর্কে জেনে নিন, পারলে পড়েও ফেলুন।\n১. ‘সেভেনেভস’, নীল স্টিফেনসন\nনীল স্টিফেনসনের লেখা সায়েন্স ফিকশন বই ‘সেভেনেভস’ সম্পর্কে বিল গেটস লিখেছেন, ‘গত এক দশকে আমি কোনো সায়েন্স ফিকশন বই পড়িনি। আমার এক বন্ধুর কথা শুনে এই বইটি পড়া শুরু করি। বন্ধুটিকে ধন্যবাদ, এই বইটা পড়তে বলার জন্য। প্রথম বাক্য থেকেই উপন্যাসটির প্লট শুরু, যখন চাঁদটা বিস্ফোরিত হয়। মানুষ বুঝতে পারে, আগামী দুই বছরের মধ্যে এক ভয়ংকর বন্যায় পৃথিবীর সবকিছু তলিয়ে যাবে। আর তাই পৃথিবীকে রক্ষার্থে এক হয় সবাই। শুরু হয় মহাকাশযান তৈরির কাজ। পৃথিবী ছেড়ে মহাকাশে যত বেশি মানুষকে পাঠানো যায়, সে চিন্তায়। আপনারা হয়তো মহাকাশ নিয়ে এত বিস্তারিত পড়তে পড়তে ধৈর্য হারিয়ে ফেলতে পারেন; কিন্তু লেখক স্টিফেনসন যিনি কি না সিয়াটলে থাকেন, লেখার আগে তাঁর গবেষণাটা ঠিকঠাকভাবে করেছেন। আমার কাছে প্রযুক্তিগত বিষয়ের বিস্তারিত আলোচনাগুলো ভালো লেগেছে। ‘সেভেনেভস’ পড়ার মাধ্যমে আবারও আমার সায়েন্স ফিকশন পড়ার ঝোঁক ফিরে এলো।’\n২. ‘হাউ নট টু বি রং’, জর্ডান এলেনবার্গ\nএই বই সম্পর্কে বিল গেটস লিখেছেন, ‘এলেনবার্গ একজন গণিতবিদ ও লেখক। এ বইতে তিনি বর্ণনা করেছেন, অজ্ঞাতসারে গণিত কীভাবে আমাদের জীবনকে প্রভাবিত করে। প্রতিটি অধ্যায় শুরু হয় খুব সহজ বিষয় দিয়ে, যেমন—ইলেকটোরালের রাজনীতি অথবা ম্যাসাচুটসের লটারি। এবং পরে সেটাকে ঘুরিয়ে বিষয়টার সঙ্গে গণিত কীভাবে জড়িত, তা সুন্দরভাবে বুঝিয়ে দেন এলেনবার্গ। কিছু কিছু ক্ষেত্রে বিষয়গুলো বেশ জটিল হয়ে উঠেছে। কিন্তু লেখক লেখাগুলো এমনভাবে লিখেছেন যে শেষ পর্যন্ত পাঠককে পড়তেই হবে। বইটির বড় বিষয় হচ্ছে, এলেনবার্গ যেমনটা লিখেছেন, অঙ্ক করার মানে হচ্ছে গায়ে আগুন লাগার পরও যুক্তিযুক্ত আচরণ করা। আর সে কারণেই আমরা জীবনের সব সময়ই কোনো না কোনোভাবে অঙ্ক করে যাচ্ছি।’\n৩. ‘দ্য ভাইটাল কোয়েশ্চেন’, নিক লেন\nনিক লেনের এই বই নিয়ে বিল গেটস লিখেছেন, ‘নিক হচ্ছে সে রকম সত্যিকারের চিন্তাবিদদের একজন, যে আপনাকে তাঁর মতো করে ভাবতে বাধ্য করবে। আরো অনেকের এই লোকের কাজ সম্পর্কে জানা উচিত। বৈজ্ঞানিকভাবে ভুল একটি জিনিসকে তিনি ঠিক করার চেষ্টা করছেন। আর এই শক্তি তিনি নিচ্ছেন সব প্রাণীর কাছ থেকে। তিনি বলতে চাইছেন, কীভাবে আমাদের জীবন শুরু হয় এবং কীভাবে তা আস্তে আস্তে জটিল হয়ে ওঠে, সেটা বোঝার জন্য আমাদের বুঝতে হবে শক্তি কীভাবে কাজ করে। এটা শুধু তত্ত্বীয় কোনো বিষয় নয়। মাইটোকন্ড্রিয়া (আমাদের দেহকোষের শক্তিঘর) ক্যানসার ও অপুষ্টির বিরুদ্ধে লড়াই করতে পারে। এমনকি নিকের দৃষ্টিভঙ্গি যদি পরবর্তী সময়ে ভুলও প্রমাণিত হয়, আমি মনে করি মানুষের উৎস জানার ক্ষেত্রে শক্তির (এনার্জি) যে ভূমিকা রয়েছে, সেটা জানানোর ক্ষেত্রে নিকের গবেষণা উল্লেখযোগ্য অবদান রাখবে।’\n৪. ‘দ্য পাওয়ার টু কম্পিট’, রিয়োচি মিকিতানি ও হিরোশি মিকিতানি\nএ বইটি নিয়ে বিল গেটস লিখেছেন, ‘আজ থেকে ৩০ বছর আগে আমি প্রথম জাপান ভ্রমণ করেছিলাম মাইক্রোসফটের কাজে। তখনকার জাপানের জন্য আমি এক ধরনের দুঃখ অনুভব করি। আজকের জাপান অবশ্যই অনেক শক্তিশালী, যারা বৈশ্বিক অর্থনীতির খোঁজখবর রাখেন, তাঁরা এতে দ্বিমত পোষণ করবেন না জানি। ১৯৮০-এর দশকে জাপানি প্রতিষ্ঠানগুলো কীভাবে প্রতিবেশী দক্ষিণ কোরিয়া ও চীনের দ্বারা কুক্ষিগত হয়েছিল আর কীভাবেই বা তারা আবার নিজেদের ছন্দে ফিরে এসেছে, সেসব বিষয়ের বিস্তারিত পাবেন এই বইটিতে। আর এসব বিষয় উঠে এসেছে জাপানি অর্থনীতিবিদ রিয়োচি ও তাঁর ছেলে হিরোশির মধ্যে কথোপকথনের মধ্যে। ২০১৩ সালে মারা যান রিয়োচি। আর রিয়োচির ছেলে হিরোশি ইন্টারনেট প্রতিষ্ঠান রাকুতেনের প্রতিষ্ঠাতা। যদিও হিরোশির সব কথার সঙ্গে আমি একমত নই, তবে আমার মনে হয় তাঁর বেশ কিছু আইডিয়া দারুণ। ‘দ্য পাওয়ার টু কম্পিট’ আগামী দিনের আকর্ষণীয় একটি দেশের দিকে তাকানোর জন্য খুব ভালো একটি সুযোগ।\n৫. ‘সেপিয়েন্স : আ ব্রিফ হিস্টরি অব হিউম্যানকাউন্ড’, নোয়া ইউভাল হারারি\nএটাই গেটসের এবারের তালিকায় থাকা শেষ বই। এ বইটি বিল গেটস ও তাঁর স্ত্রী মেলিন্ডা গেটস দুজনেই পড়েছেন। বিল গেটস লিখেছেন, ‘আমি ও মেলিন্ডা দুজনেই এই বইটা পড়েছি। এবং রাতে খাবার টেবিলে আমরা দুজনেই এটা নিয়ে আলোচনা করেছি। মাত্র ৪০০ পাতার মধ্যে পুরো মানব সম্প্রদায়ের ইতিহাস লিপিবদ্ধ করার এক দুরূহ কাজ করেছেন লেখক হারারি। এ ছাড়া তিনি আমাদের আজকের মানবজাতি ও সামনের দিনের কৃত্রিম বুদ্ধিমত্তা, জিনতত্ত্ব প্রকৌশল ও অন্যান্য প্রযুক্তি নিয়ে লিখেছেন, যা ভবিষ্যতে আমাদের জীবনধারা পাল্টে দেবে। তবে তাঁর কিছু বক্তব্যের সঙ্গে আমার দ্বিমত আছে। বিশেষ করে তিনি দাবি করেছেন, চাষাবাদ শুরু করার আগে মানুষের জীবন উন্নততর ছিল। আমার এ বিষয়ে নিজস্ব কিছু বক্তব্য আছে। মানবজাতি নিয়ে যাঁদের আগ্রহ রয়েছে, তাঁদের অবশ্যই এই বইটি পড়া উচিত।’


অরহত উপগুপ্তের যৌবনে পদার্পণ ও বহুশ্রুত জ্ঞানের অধিকারী কিভাবে হলেন? – NEWS.NIRBANKAMI.COM\nপ্রচ্ছদ/লেখক ভেদে লেখা সংগ্রহ/ইলা মুৎসুদ্দি/অরহত উপগুপ্তের যৌবনে পদার্পণ ও বহুশ্রুত জ্ঞানের অধিকারী কিভাবে হলেন?\nঅরহত উপগুপ্তের যৌবনে পদার্পণ ও বহুশ্রুত জ্ঞানের অধিকারী কিভাবে হলেন?\nছোট শিশু শ্রীমান উপগুপ্তের বয়োবৃদ্ধির সঙ্গে সঙ্গে তাঁর জ্ঞানও তদ্রুপ বেড়ে চলছে। নির্ভেজাল বৌদ্ধ ধর্মের প্রতি পিতা-মাতার অচলা শ্রদ্ধা ও অটল বিশ্বাস শ্রীমান উপগুপ্তের মধ্যেও তা’ বিকাশ লাভ করল, পুণ্য-সংস্কারের প্রবল আকর্ষণে।\nবয়ঃপ্রাপ্তির সঙ্গে সঙ্গেই সুগঠিত হতে লাগল পুণ্য-লক্ষণ লাঞ্ছিত তাঁর অঙ্গ-সৌষ্ঠব। স্নেহ ও কারুণ্যে ভরা হাস্যেদ্দীপ্ত আননে যেন স্বর্গের শান্তি আভাসিত।\nশ্রীমান উপগুপ্ত যখন যৌবনে পদার্পণ করলেন, তখন তাঁর পিতা তাঁকে ব্যবসায়ের ভার অর্পণ করলেন। শ্রীমান উপগুপ্ত তাঁর পিতার আদেশানুসারে কিছুকাল হরিচন্দন, কস্তুরি, কর্পূর ও অগুরু প্রভৃতি সুগন্ধদ্রব্য বিক্রয় দ্বারা ব্যবসায়িক কাজে লিপ্ত ছিলেন।\nতখন মুনিশ্রেষ্ঠ শাক্যমুনির পরম-শান্তির উৎস নৈর্বাণিক ধর্মের প্রাণস্পর্শী বাণী ভারতের নগরে-গ্রামে প্রতি ঘরে ঘরে আলোড়ন জাগিয়ে তুলেছিল। এ অভিনব ধর্মের প্রতি যুবক উপগুপ্তের অন্তরেও প্রগাঢ় আকর্ষণ জাগ্রত হলো। তিনি জানতে চান নৈর্বাণিক ধর্মের নিগূঢ় তত্ত্ব। তাই তিনি ব্যবসায়ের পাশাপাশি বিহারেও উপনীত হন, অন্তর্দৃষ্টি লাভী অভিজ্ঞ ভিক্ষুদের নিকট ধর্মকথা শোনার জন্য। তিনি ভিক্ষুদের মুখে বহুবার তথাগত সম্বুদ্ধের কথা শুনতে শুনতে কখনো বা তন্ময় হয়ে যেতেন, কখনো বা বুদ্ধের অসীম মহিমার মধ্যে আপনাকে হারিয়ে ফেলতেন। কিন্তু স্বচক্ষে তাঁকে দেখা ভাগ্যে জোটেনি। কারণ জগৎজ্যোতি তথাগতের নয়ন রঞ্জনরূপ দেহ মহাপরিনির্বাণ ধাতুতে বিলীন হয়েছে তাঁর জন্মের অনেক বৎসর আগে। তবুও বুদ্ধ দর্শনের কী যেন এক উদগ্র-বাসনা তাঁকে মাঝে মাঝে আকুল করে তুলতো। পরকে কিরূপে সুখী করতে পারেন, তৎপ্রতিই ছিল তাঁর একমাত্র লক্ষ্য। আত্ম সুখের প্রতি তিনি ছিলেন স্বতঃই উদাসীন।\nত্রিরত্নের প্রতি তাঁর অগাধ শ্রদ্ধা ও বিশ্বাস। ভিক্ষুদের প্রতিও ছিল তাঁর অগাধ শ্রদ্ধা। ব্যবসায়ের লভ্যাংশ থেকে প্রসন্ন মনে করেন দান। দানে তাঁর কতো আগ্রহ, কতো উৎসাহ। উৎফুল্ল অন্তরে তিনি যখন নিরত থাকেন দানে, তখন তাঁর কমনীয় কান্তিময় মুখের ফুল্ল-মধুর হাসি সকলকেই করে মোহিত ও চমৎকৃত। তিনি শীল রক্ষা করেন পরম যত্নে। শিক্ষা করেন আধ্যাত্মিক সাধনার বিষয় প্রনালী। শ্রীমান উপগুপ্তের প্রত্যেক কাজে ও কথায় মহিমাময় মনীষীর ইঙ্গিত পরিষ্ফুঠ হয়ে উঠে। তিনি ধর্মোপদেশ যা’ শোনেন, তা’ই হৃদয়ঙ্গম করেন এবং অন্তরে ধারণ করেন। তিনি যৌবনে পদার্পণ করলেও যৌবন-চাঞ্চল্য তাঁকে স্পর্শ করতে পারল না। ভোগাসক্তির প্রতি তিনি একবারেই উদাসীন। সর্বক্ষণ কি যেন চিন্তা করেন। বয়স যতোই বাড়তে লাগল শ্রীমান উপগুপ্তের জ্ঞান পিপাসাও ততো প্রবল হতে অতি প্রবলতর হতে লাগলো।\nসমুদ্রের গভীরতা বিশালত্ব প্রসারতা নির্মল নীলাভ সলিল রাশির নৈসর্গিক সৌন্দর্য সর্বোপরি মণি-মাণিক্যের আকর বলে তিনি সমুদ্র থেকে খুঁজে পেতেন জীবনের পরিসরকে। এ যেন ক্ষুদ্রত্ত্ব থেকে বিরাটত্বের উত্তরণের ইঙ্গিত।\nসদ্ধর্মের গভীর তত্ত্বমূলক আধ্যাত্মিক বিষয়ে তাঁর অনুসন্ধিৎসা অসাধারণ। চুরাশি হাজার ধর্মস্কন্ধেঁ- জ্ঞানার্জনের প্রতি তাঁর আগ্রহ ক্রমশঃ বেড়ে ওঠে। অতঃপর ধীরে ধীরে তিনি সদ্ধর্মের বহুশ্র“ত জ্ঞানের অধিকারী হয়ে উঠলেন। কায়গতনুস্মৃতি তাঁর অন্তরে সমধিক আলোকপাত করল। সময়ে সময়ে তিনি অনিত্য, দুঃখ ও অনাত্ম চিন্তায় তন্ময় হয়ে পড়েন। ইহাও তিনি উপলব্ধি করলেন “জন্ম মাত্রই দুঃখপূর্ণ, তৃষ্ণাই সকল দুঃখের মূল।” এ কারণেই তিনি পুনর্ভবে জন্ম গ্রহণকে ভীতি চক্ষে দর্শন করে ভোগাসক্তি থেকে নিজেকে মুক্ত রাখার চেষ্টায় তৎপর হলেন। কুশল-মূলক শোভন কর্মই তাঁর জীবন-সর্বস্ব। পুণ্য-স্রোত প্রবাহিত করতেন শ্রীমান উপগুপ্ত তাঁর প্রত্যেক কাজে, কথায়, মননে ও চিন্তনে। এমন সমুজ্জ্বল পুণ্যাবদান-মণ্ডিত পবিত্র-জীবন যে পুরুষের, তিনিই জগৎ-বরেণ্য হলেন একদিন।\nপুরানো বাসবদত্তার সম্যক্জ্ঞান উদয় কিভাবে হলো? (পর্ব ৩)\nপরবর্তী উপগুপ্তের প্রব্রজ্যা ও অর্হত্ত্বফল লাভ এর ঘটনা কিরকম ছিলো?


নিজস্ব প্রতিনিধি, নয়াদিল্লি: লোকসভা এবং রাজ্যসভায় দলের সদস্য সংখ্যার বিচারে একাধিক সংসদীয় স্ট্যান্ডিং কমিটির সভাপতির পদ ধরে রাখা কংগ্রেসের পক্ষে কঠিন হয়ে পড়েছে। একইসঙ্গে তৃণমূলের প্রাপ্য হিসেবে একটি সংসদীয় কমিটির সভাপতি কাকে করা হবে, তা নিয়ে রাজনৈতিক মহলে জল্পনা তৈরি হয়েছে। সাধারণত দল যাঁর নাম প্রস্তাব করে পাঠায়, সেটিই গৃহীত হয়। যদিও সংসদীয় স্ট্যান্ডিং কমিটির সভাপতি কে হবেন, তা ঠিক করার দায়িত্ব সম্পূর্ণ লোকসভার স্পিকার বা রাজ্যসভার চেয়ারম্যানের এক্তিয়ারে। তাই তৃণমূলকে অস্বস্তিতে ফেলতে দলে থেকেও রাজ্যে বিধানসভা ভোটের সময় বিজেপির মঞ্চে দেখা দক্ষিণবঙ্গের এক প্রবীণ এমপিকে সভাপতি করার জন্য গেরুয়া শিবির থেকে চাপ দেওয়া হচ্ছে বলে খবর। যদিও স্পিকার ওম বিড়লা শেষমেশ কী করবেন, সেটাই দেখার। উল্লেখ্য, পরপর দুবার খাদ্য ও গণবন্টন সংক্রান্ত সংসদীয় স্ট্যান্ডিং কমিটির চেয়ারম্যান রয়েছেন তৃণমূলের লোকসভার নেতা সুদীপ বন্দ্যোপাধ্যায়। কমিটির মেয়াদ হয় এক বছর করে। সম্প্রতি এর মেয়াদ শেষ হয়েছে।\nতাই মেয়াদ শেষের পর ২৪ টি সংসদীয় কমিটির নতুন চেহারা কী হয়, তা জানতে মুখিয়ে রয়েছে রাজনৈতিক দলগুলি। কংগ্রেসের কাছে এতদিন তিনটি গুরুত্বপূর্ণ স্ট্যান্ডিং কমিটির সভাপতির পদ ছিল। স্বরাষ্ট্র সংক্রান্ত স্ট্যান্ডিং কমিটিতে আনন্দ শর্মা। তথ্য-প্রযুক্তিতে শশী থারুর। পরিবেশ ও বিজ্ঞান প্রযুক্তিতে জয়রাম রমেশ। বিভিন্ন মন্ত্রক সংক্রান্ত সংসদীয় কমিটির বাইরে সংসদের অন্যতম গুরুত্বপূর্ণ কমিটি পাবলিক অ্যাকাউন্টস কমিটির চেয়ারম্যান রয়েছেন অধীররঞ্জন চৌধুরী। মন্ত্রকের কাজকর্ম সংক্রান্ত কাজের চুলচেরা বিশ্লেষণ করা সংসদীয় স্ট্যান্ডিং কমিটিতে কংগ্রেসের পক্ষ থেকে কাউকেই বদল করার প্রস্তাব নেই।\nতবে তথ্য-প্রযুক্তির চেয়ারম্যানের পদ কেন থাকবে কংগ্রেসের হাতে? ওদের তো এমপির সংখ্যা আগের চেয়ে কমে গিয়েছে? এমনই দাবি তুলে লোকসভার স্পিকারকে চিঠি দিয়েছে বিজেপি। বর্তমানে লোকসভায় কংগ্রেসের ৫২ এবং রাজ্যসভায় ৩৩ জন এমপি রয়েছেন। অথচ ২০১৯ সালের আগে রাজ্যসভায় কংগ্রেসের সদস্য সংখ্যা ছিল ৫৬। তাই সংখ্যা কমে যাওয়ার পরেও কেন একাধিক কমিটির সভাপতির পদ পাবে কংগ্রেস? তা নিয়ে লোকসভার স্পিকার ওম বিড়লা এবং রাজ্যসভার চেয়ারম্যান তথা দেশের উপরাষ্ট্রপতি বেঙ্কাইয়া নাইডুকে চাপ দেওয়া হচ্ছে বলে খবর।


কাজী আবার মু্ক্তিযোদ্ধা হলেন কবে? কাজী আবার মু্ক্তিযোদ্ধা হলেন কবে? – দৈনিক মহাযুগ\nকাজী আবার মু্ক্তিযোদ্ধা হলেন কবে?\nঢাকা: তিরিশ বছর চাকুরি শেষে যখন বিদায় নেয়ার প্রস্তুতি নিতে বলা হলো- তখনই হঠাৎ নিজেকে ঘোষণা দিলেন তিনি একজন মুক্তিযোদ্বা।\nসেই ঘোষণা শুনে অনেকেই হতবাক। আর এ নিয়ে বিমান বাংলাদেশ এয়ারলাইন্সে এখন হৈচৈ, তোলপাড় চলছে।\nবিমানের ডিজিএম সৈয়দ আহসান কাজী এই ঘোষণা দিয়ে এখন নানা জল্পনা-কল্পনার পাত্র।\nকারণ- মু্ক্তিযোদ্বা হওযার মানেতো চাকরিতে বহাল তবিয়তে আরও একবছর। সঙ্গে ভাতাদি রয়েছে। রয়েছে পদোন্নতিরও সম্ভাবনা। সঙ্গে আরও কতো কি!\nমাত্র এক মাস পরে যার চাকরি সমাপ্ত করে বিমান ছাড়ার কথা তার এমন ঘোষণা কিছুতেই মানতে পারছে না অধস্তনরা। ভালোভাবে নেননি বিমানের ব্যবস্থপনা পরিচালকও। এমডি থেকে শুরু করে পিয়ন পর্যন্ত সবারই একটা প্রশ্ন- কাজী আবার মু্ক্তিযোদ্বা হলেন কবে?\nসন্দেহ সংশয়টা আরও বেশি এজন্য যে, তিনি নিজেকে মু্ক্তিযোদ্বা দাবি করছেন- অথচ বলতে পারছেন না, কোন সেক্টরে যুদ্ব করেছেন, কে তার সেক্টর কমান্ডার। কেউ কেউতো এও বলতে ছাড়ছেন না- রাইফেলের গুলিতে এক সঙ্গে কজনকে মারা যায় সেটাই বলতে পারবেন না আহসান কাজী।\nযদি মুক্তিযোদ্ধাই হবেন তাহলে এত বছর কেন তিনি মু্ক্তিযোদ্বার ভাতাদি-সুবিধাদি গ্রহণ করেননি?\nপ্রশ্ন যেমনই হোক, সন্দেহ সংশয় যতোই থাকুক,আহসান কাজী কিন্তু একটা সার্টিফিকেট সংগ্রহ করে বিমানে জমা দিয়েছেন, এ তথ্য নির্ভরযোগ্য সূত্রের।\nএতে তার মুক্তিযোদ্ধার পরিচয় অস্বীকার করার উপায় থাকলো না। যদিও বিমানের পরিচালক প্রশাসন বেলায়েত হোসেন মুক্তিযোদ্বা সার্টিফিকেট দেখে শুরুতেই কিছুটা সংশয়ে প্রকাশ করেছেন।\nতাতে কাজী কিছুটা উদ্বেগের সঙ্গে কদিন খুব দৌড়ঝাপ করেছেন বলেই সংশ্লিষ্টরা জানালেন। একবার ছুটে গেছেন তার পরিচালক ডক্টর সাফিকুর রহমানের কাছে-আরেক বার গেছেন বেলায়েত ও মমিনের রুমে। অনেক চেষ্টা তদ্বীরেও পর তিনি সেটা গ্রহণ করাতে সক্ষমও হয়েছেন।\n১৯৮৬ সালে বিমানের ট্রেনিং শাখায় ইন্সট্রাক্টর পদে চাকুরিতে যোগ দেন সৈয়দ আহসান কাজী। বিএনপি জোট সরকারের আমলে তাকে ট্রেনিং শাখা থেকে জনসংযোগ শাখায় বদলি করে নিয়ে আসেন তৎকালীন ডিজিএম জহিরুল হক। এরপর কাজী নিজেকে মীর নাছিরের আত্মীয় পরিচয় দিতে থাকেন। ২০১০ সালে দুবাইয়ের কান্ট্রি ম্যানেজার হিসেবে যোগ দিয়ে টানা পাঁচ বছর কাটান।\nঅভিযোগ রয়েছে, তার আমলেই দুবাই থেকে পাঠানো শুরু হয় বিমানের উড়োজাহাজে বড় বড় সোনার চালান। ঢাকায় এ সব অভিযোগ নিয়ে তদন্তেও নামে গোয়েন্দারা।\nআগামী ৩১ আগষ্ট ছিলো তার চাকুরির বয়স ৫৯ বছর শেষ হবার তারিখ। কিন্তু তার আগেই তিনি ঘোষণা দিয়ে বসলেন তিনি মুক্তিযোদ্বা।\nএদিকে কাজীর এই সার্টিফিকেট কিভাবে প্রকৃত অর্থেই আসল নাকি নকল তা যাচাইয়ের জন্য বিমান থেকে চিঠি পাঠানো হয়েছে বিমান মন্ত্রণালয়ে। এছাড়া মুক্তিযুদ্ধ বিষয়ক মন্ত্রণালয়েও খোঁজ লাগানো হয়েছে।\nওদিকে মুক্তিযুদ্ধ বিষয়ক মন্ত্রণালয়ে সম্প্রতি গেজেট ভুক্ত হওয়া অনেক সার্টিফিকেটই ভুয়া বলে প্রমাণিত হয়েছে। সর্বশেষ গত সপ্তাহে ভুয়া সার্টিফিকেটে তিন বছর চাকরির পর পুলিশের কজন সদস্যকে গ্রেফতার করেছে দুদক। এখন কাজীর সার্টিফিকেট ওই রকম ভুয়া গেজেটভুক্ত কিনা সেটা তদন্ত করে ব্যবস্থা নেয়ার জন্য দুদকের প্রতি দাবি জানিয়েছেন বিমানের ক’জন কর্মকর্তা। এ বিষয়ে প্রাথমিক অনুসন্ধানে দেখা যায়- মুক্তিবার্তা এবং প্রধানমন্ত্রীর স্বাক্ষরিত তালিকার কোথাও নেই আহসান কাজীর নাম।\nএ বিষয়ে বিমানের একজন পরিচালক বলেন, ত্রিশ বছর ধরে বিমানের চাকরি করার সময় একদিনও কেউ শুনতে পায়নি কাজী মুক্তিযোদ্বা। এমনকি তিনি কোথায় প্রশিক্ষণ নিয়েছেন- কোন সেক্টরে কার অধীনে যুদ্ব করেছেন, কি ধরণের অস্ত্র ও গোলাবারুদ ব্যবহার করেছেন- সেটাও সঠিকভাবে বলতে পারেন না।\nসম্প্রতি বলাকায় সাংবাদিকদের এ ধরণের প্রশ্ন তিনি এড়িয়ে যান।\nজানা গেছে, ওই প্রশ্নে কাজীর উত্তর ছিলো, একাত্তরে তো সব মুক্তিযোদ্বা অস্ত্র চালানো শেখেননি। যুদ্ধও করেননি। ক্যাম্পে অন্যান্য সেবামুলক কাজ করেছেন। সেজন্য কি তিনি মুক্তিযোদ্বা নন?\nপ্রশ্ন যেমনই হোক, সন্দেহ সংশয় যতোই থাকুক, সৈয়দ আহসান কাজী একটি সার্টিফিকেট সংগ্রহ করে বিমানে জমা দিয়েছেন। আর তা অস্বীকার করার সুযোগ নেই।\nতবে বিমানের এমডি মোসাদ্দেক আহমেদ এ বিষয়ে সাংবাদিকদের বলেছেন, ‘কাজী মুক্তিযোদ্বা কি না তা আমি নিশ্চিত নই। তবে কাজীকে শর্ত দেয়া হয়েছে যদি এ সার্টিফিকেট ভূয়া প্রমাণিত হয় তাহলে বিমান থেকে মুক্তিযোদ্বা কোঠায় প্রাপ্ত সব বেতন ভাতাদি ফেরত দিতে বাধ্য থাকবেন।’\nএদিকে কাজীর সার্টিফিকেট নিয়ে গোটা বিমানে চলছে কানাঘুঁষা। কি করে তিনি এ সার্টিফিকেট যোগাড় করলেন সে প্রশ্নই ঘুরপাক খাচ্ছে জনে জনে।\nবিগত বিএনপি জামায়াতের জোট সরকারের বিমানমন্ত্রী মীর নাছিরের ঘনিষ্ট বহুল আলোচিত এই কাজী বর্তমান সরকারেরও একজন মন্ত্রীর আত্মীয় বলে পরিচয় দিচ্ছেন।\nএ বিষয়ে বিমানের একজন পরিচালক বলেন-ত্রিশ বছর ধরে বিমানের চাকরি করার সময় একদিনও কেউ শোনেনি কাজী মুক্তিযোদ্বা।\nতিনি বলেন, মুক্তিযোদ্বা হিসেবে সুবিধা নিতে হলে সরকারি নিয়ম হচ্ছে চাকরিতে যোগদানের সময় নিজেকে মুক্তিযোদ্বা হিসেবে ঘোষণা দেওয়া ও প্রয়োজনীয় তথ্য-প্রমাণ জমা দেওয়া। কাজী এমন ঘোষণা দেননি।\nহঠাৎ করে মুক্তিযোদ্ধার ফাইল আসায় তা তিনি আটকে রাখেন। কিন্তু তদ্বিরের জেরে ওই ফাইলে অনুমোদন দিতে বাধ্য হন বলে সাংবাদিকদের জানিয়েছেন ওই পরিচালক।


দেশে তরুণদের মধ্যে করোনা সংক্রমণের হার বেড়েছে – উত্তরকাল\nদেশে তরুণদের মধ্যে করোনা সংক্রমণের হার বেড়েছে\nOn: মঙ্গলবার, জুন ১৬, ২০২০,\nদেশে তরুণ ও যুবকদের করোনা সংক্রমণের হার বেড়েছে। তবে মৃত্যুর হার বেশি ষাটোর্ধ্বদের। নমুনা পরীক্ষা করা, ধূমপান, নিয়ম না মানার প্রবণতা, উপাজর্নক্ষম ব্যক্তি, লেখাপড়াসহ নানা কারণে তরুণদের বাইরে যেতে হয় বলে ২১-৪০ বছর বয়সীদের আক্রান্তের হার বেশি বলছেন বিশেষজ্ঞরা। এছাড়া নারী-পুরুষ বিবেচনায় করোনা রোগীদের ২৯ শতাংশ নারী এবং ৭১ শতাংশ পুরুষ। ঢাকার অনলাইন নিউজপোর্টাল বাংলা ট্রিবিউন এক প্রতিবেদনে এসব তথ্য জানিয়েছে।\nগত ২৩ এপ্রিল স্বাস্থ্য অধিদফতর বরাত দিয়ে ওই প্রতিবেদন সূত্রে জানা যায়, দেশে মোট আক্রান্তের ১০ শতাংশ ষাটোর্ধ্ব। ১৫ শতাংশ ৫১-৬০ বছর বয়সী, ১৮ শতাংশ ৪১-৫০ বছর বয়সী, ২২ শতাংশ ৩১-৪০ বছর, ২৪ শতাংশ ২১-৩০ বছর বয়সী এবং ১১-২০ বছর বয়সী আট শতাংশ। এছাড়া ১০ ও দশের নিচেও আক্রান্তের হার তিন শতাংশ।\nপ্রায় দেড় মাস পর ৬ জুন রোগতত্ত্ব, রোগ নিয়ন্ত্রণ ও গবেষণা প্রতিষ্ঠানের তথ্য দিয়ে স্বাস্থ্য অধিদফতর জানায়, দেশে করোনাতে সবচেয়ে বেশি আক্রান্ত হচ্ছেন ২১-৩০ বছর বয়সীরা। তারপরেই রয়েছেন ৩১-৪০ বছর বয়সীরা। এপ্রিলে ২১-৩০ বছর বয়সীদের হার ২৪ শতাংশ থাকলেও এখন সেটা বেড়ে হয়েছে ২৮ শতাংশ। এপ্রিলে ৩১-৪০ বছর বয়সীদের আক্রান্তের হার ২২ শতাংশ থেকে বেড়ে ২৭ শতাংশ হয়েছে।\nএকই সময়ে ৪১-৫০ বছর বয়সীদের আক্রান্তের হার ১৮ শতাংশ থাকলেও বর্তমানে সেটা ১৭ শতাংশ। ৫১-৬০ বছরের বয়সীদের আক্রান্তের হার এপ্রিলে ১৫ শতাংশ ছিল, চলতি মাসে সেটা হয়েছে ১১ শতাংশ, ১১-২০ বছর বয়সীদের হার এপ্রিলে ছিল ৮ শতাংশ, যেটা এখন ৭ শতাংশ। আবার এপ্রিলে ৬০ বছরের ঊর্ধ্বে যাদের বয়স তাদের আক্রান্তের হার ১০ শতাংশ হলেও এখন সেটা কমে হয়েছে ৭ শতাংশ। আর এক থেকে ১০ বছরের শিশুদের আক্রান্তের হার তিন শতাংশই রয়ে গেছে।\nতরুণ ও যুবকদের সচেতনতা ও সতর্কতা থাকার পরামর্শ দিয়েছেন স্বাস্থ্য অধিদফতরের অতিরিক্ত মহাপরিচালক অধ্যাপক ডা. নাসিমা সুলতানা। তার মতে, তারা কর্মস্থলে বেশি থাকেন। ফলে তাদের বাইরে বেশি বের হতে হয়।\nতিনি বলেন, ‘কাজ কিংবা বয়স যে কারণেই হোক, তরুণরা সচেতনতা বা সতর্কতা ঠিকভাবে গ্রহণ করেন না। এজন্য ২১-৩০ এবং ৩১-৪০ বছর বয়সীদের সতর্ক ও সচেতন থাকতে বিশেষভাবে অনুরোধ করছি। আপনাদের কারণে পরিবারের সদস্যরা ঝুঁকিতে পড়তে পারেন।’\nতরুণরা নিয়ম মানছে না মন্তব্য করে শহীদ সোহরাওয়ার্দী মেডিক্যাল কলেজ হাসপাতালের সাবেক প্রধান অধ্যাপক ডা. রিদওয়ানুর রহমান বলেন, ‘তরুণরা মাস্ক পরছেন না, সামাজিক দূরত্ব মানছে না, নিয়মিত হাত ধোয়ার মতো স্বাস্থ্যবিধি মেনে চলছেন না। বিশেষ করে সামাজিক দূরত্ব একেবারেই মানছেন না।’\nতিনি বলেন, ‘অন্যান্য দেশে কম বয়সীদের মৃত্যুর সংখ্যা কম হলেও আমাদের দেশে তুলনামূলকভাবে বেশি। কারণ এই বয়সের রোগী বেশি। তবে এই চিত্র প্রকৃত চিত্র নয়। এইটা কোনও রিপ্রেজেন্টেটিভ স্যাম্পল নয়। কষ্ট করে লাইন ধরে নমুনা দিতে পারার তালিকাতে তরুণদের সংখ্যা বেশি, বৃদ্ধদের নয়। তাই রোগী শনাক্তে তাদের হার বেশি, কিন্তু এই এই তালিকা কমিউনিটিতে কী হচ্ছে সেটা প্রকাশ করে না।’\nআইইডিসিআর’র উপদেষ্টা ডা. মুশতাক হোসেন বলেন, ‘তরুণরা পেশাগতসহ নানা কারণে বাইরে যেতে হয়। কিন্তু সিনিয়র সিটিজেনদের খুব একটা বের হতে হয় না।’\nকম বয়সীদের মধ্যে আক্রান্ত হওয়ার হার বেশি কেন জানতে চাইলে কোভিড-১৯ প্রতিরোধ ও নিয়ন্ত্রণ বিষয়ক জাতীয় সমন্বয় কমিটির উপদেষ্টা অধ্যাপক ডা. এ বি এম আব্দুল্লাহ বলেন, ‘সুশৃঙ্খল জীবন যাপন না করাই এর প্রধান কারণ বলে আমি মনে করি। তারা সামাজিক দূরত্ব মানে না, রাস্তায় দাঁড়িয়ে আড্ডা দেয়, কারও মুখে মাস্ক থাকে না, মাস্ক থাকলেও সেটা খুলে ফোন কথা বলছে, ধূমপান করছে, বাসায় ফিরে স্বাস্থ্যবিধি মানছে না। যার কারণে তরুণ-যুবকদের আক্রান্ত হওয়ার হার বেশি। তবে বিপদ হচ্ছে তরুণদের বোঝা উচিত তাদের কারণে ঘরে বৃদ্ধরা যারা আগে থেকেই অন্য রোগে আক্রান্ত তারা বেশি ঝুঁকিতে পড়ছে। তরুণরা আক্রান্ত হলে হয়তো সারভাইভ করে যায়, কিন্তু বৃদ্ধদের সে সুযোগ নেই।’\nPrevious Post: বিশ্বজুড়ে করোনা সংক্রমণ শনাক্ত ৮০ লাখ ছাড়ালো\nNext Post: অনুপম মণ্ডলের কবিতা


ছবির নাম হোক 'অবতার', জেমস ক্যামেরনকে পরামর্শ দিয়েছিলেন গোবিন্দ! - TheWall\nদ্য ওয়াল ব্যুরো: দশ বছর আগে ২০০৯ সালের ১৮ ডিসেম্বর রিলিজ হয়েছিল কল্প বিজ্ঞানের হলিউড ছবি ‘অবতার’। যদিও এক দশক পরেও এ ছবি নিয়ে উন্মাদনা একটুও কমেনি। তবে এই ছবি নির্মাণের পিছনে, বিশেষ করে ছবির নাম ‘নির্বাচন’-এর ক্ষেত্রে তাঁর হাত ছিল দাবি করেছেন বলিউড অভিনেতা গোবিন্দ।\nসম্প্রতি রজত শর্মার জনপ্রিয় শো ‘আপ কি আদালত’-এ এসেছিলেন কমেডি কিং গোবিন্দ। আর সেখানেই তিনি বলেন, ছবির নাম ‘অবতার’ রাখার জন্য পরিচালক জেমস ক্যামেরনকে তিনিই বলেছিলেন। পাশাপাশি অভিনেতার আরও দাবি, এই ছবিতে অভিনয়ের জন্য তাঁকে নাকি অফারও দিয়েছিলেন ক্যামেরন। ছবির মুখ্য ভূমিকায় ‘জ্যাক সলি’র চরিত্রে স্যাম ওয়ার্থিংটন। তবে স্যামের আগে গোবিন্দই নাকি ছিলেন ক্যামেরনের প্রথম পছন্দ। কিন্তু ক্যামেরনের থেকে চিত্রনাট্য শোনার পরেই নাকি প্রস্তাব নাকচ করে দেন অভিনেতা।\nওই শোয়ে এসে গোবিন্দ বলেন, ১৯৯৯-২০০০ সাল নাগাদ ছবির গল্প নিয়ে তাঁর কাছে আসেন ক্যামেরন। কিন্তু প্রধান চরিত্র জ্যাক সলি’র পঙ্গু হওয়া নিয়ে আপত্তি ছিলেন গোবিন্দর। তাই গল্প পছন্দ হলেও এই একটি কারনে জেমস ক্যামেরনের প্রস্তাব ফিরিয়ে দেন তিনি। গোবিন্দ আরও বলেন, ক্যামেরন তাঁর কাছে শ্যুটিংয়ের জন্য ৪১০ দিন সময় চেয়েছিলেন। কিন্তু অত দীর্ঘ সময় একটা ছবির জন্য দেওয়া সম্ভব ছিল না। পাশাপাশি ছবির জন্য তাঁকে বডি পেন্টিং-ও করতে হতো। এ ব্যাপারেও ঘোর আপত্তি ছিল গোবিন্দর।\nতবে এখানেই শেষ নয়। ক্যামেরনের সাধের ছবি শেষ হতে যে সাত বছরের বেশি সময় লাগবে সে কথাও প্রথম বলেছিলেন গোবিন্দই। পরিচালক এ সব শুনে ক্ষুব্ধ হলেও অদ্ভুত ভাবেই সিনেমা রিলিজ হতে প্রায় ৯ বছর লেগেছিল।\navatarBengali Newsgovindajames camerontitle\nবিকল লিফটে একলা আটকে দু’দিন! নিজের প্রস্রাব পান করে…\nমোবাইল কানে ভোট দেওয়ায় হরকা বাহাদুরের বিরুদ্ধে এফআইআর\nময়লার গাড়িতে চাপিয়ে হাসপাতালে নিয়ে যাওয়া হল বৃদ্ধকে, উঠল…


হার্দিক পান্ডিয়ার বাগদানের খবর নাকি পরে জেনেছেন তাঁর বাবা! | Hardik Pandya's father has no information of his engagement - Bengali Mykhel\n» হার্দিক পান্ডিয়ার বাগদানের খবর নাকি পরে জেনেছেন তাঁর বাবা!\nহার্দিক পান্ডিয়ার বাগদানের খবর নাকি পরে জেনেছেন তাঁর বাবা!\nPublished: Sunday, January 5, 2020, 13:27 [IST]\nসার্বিয়ান অভিনেত্রী নাতাসা স্টানকোভিচের সঙ্গে যে হার্দিক পান্ডিয়া বাগদান সেরে ফেলেছেন, তা নাকি জানতেনই না তাঁর বাবা। এ খবর তিনি পরে পেয়েছেন বলে নিজেই জানিয়েছেন হিমাংশু পান্ডিয়া।\nনতুন বছরের প্রথম দিন সকলকে চমকে দিয়ে সার্বিয়ান অভিনেত্রী নাতাসা স্টানকোভিচের সঙ্গে নিজের সম্পর্কের কথা স্বীকার করেন হার্দিক পান্ডিয়া। দুবাই-র মাঝ সমুদ্রে বান্ধবীর সঙ্গে আংটি বদলও করেন ভারতীয় ক্রিকেট দলের অল-রাউন্ডার। ইনস্টাগ্রামে হার্দিকের পোস্ট করা সেই ছবি ও ভিডিও দেখে অবাক হয়ে যান নেটিজেনরা। পান্ডিয়াকে শুভেচ্ছা জানান টিম ইন্ডিয়ার অধিনায়ক বিরাট কোহলি সহ অন্যান্য রথি-মহারথিরা।\nঅথচ হার্দিক পান্ডিয়ার বাগদানের খবর নাকি তাঁর বাবা হিমাংশু পান্ডিয়া জানতেনই না। এক সাক্ষাৎকারে হিমাংশু বলেছেন, নাতাসা সুন্দর মেয়ে। বেশ কয়েকবার মুম্বইতে নাতাসার সঙ্গে তাঁদের দেখা হয়েছিল বলেও জানিয়েছেন হার্দিকের বাবা। ভারতীয় অল-রাউন্ডার যে তাঁর বান্ধবীর সঙ্গে দুবাই-তে বেড়াতে গিয়েছেন, তা জানা থাকলেও ছেলের বাগদান সম্পর্কে তাঁর কাছে কোনও তথ্য ছিল না বলেই জানিয়েছেন হিমাংশু পান্ডিয়া। ঘটনাটি জানার পর তিনি ও তাঁর পরিবারের সদস্যরা অবাক হয়ে যান বলেও জানিয়েছেন হিমাংশু।\nসার্বিয়ান অভিনেত্রী নাতাসা স্টানকোভিচের সঙ্গে হার্দিক পান্ডিয়ার আংটি বদলের ছবি দেখে সোশ্যাল মিডিয়ায় বৈষম্যমূলক মন্তব্য করেন নেটিজেনদের একটা অংশ। তাঁদের মোক্ষম জবাব দেন ভারতীয় অল-রাউন্ডারের ফ্যানরা।\nভারত বনাম নিউজিল্যান্ড: টেস্ট থেকে ছিটকে গেলেন হার্দিক\nফিটনেস টেস্টে ফেল করেননি হার্দিক! ফিরতে পারেন দক্ষিণ আফ্রিকা সিরিজে\nফিটনেস টেস্টে ফেল, নিউজিল্যান্ড সফরের জন্য ভারতীয় দলে ডাক পাবেন কী হার্দিক?\n'কফি' বিতর্কে ফের সরব হার্দিক পান্ডিয়া, কী বললেন ভারতীয় অল-রাউন্ডার\nনিউজিল্যান্ড সফরের আগে কোথায় ফিটনেস পরীক্ষা হার্দিক পান্ডিয়ার?\nধোনির অভাব পূরণ করা অসম্ভব, মাহির জুতোই তাই পা গলাতে চাই না, বললেন হার্দিক\nহার্দিক পান্ডিয়াকে নিয়ে কু-মন্তব্যের জবাব দিলেন তাঁর ফ্যানরা\nহার্দিক পান্ডিয়ার সিদ্ধান্তে অবাক বিরাট কোহলি, দিলেন কী প্রতিক্রিয়া?\nবছরের প্রথম দিনে, বান্ধবীর সঙ্গে আংটিবদল করে ফেললেন হার্দিক পান্ডিয়া, দেখুন ছবি-ভিডিও\nRead more about: hardik pandya cricket sports হার্দিক পান্ডিয়া ক্রিকেট খেলা\nStory first published: Sunday, January 5, 2020, 13:27 [IST]


Lord Vishnu will save the errors from the lives, Ekasdashi is the holi moments for hindus – News18 Bangla\nHome » Photo » off-beat » নির্জলা-কঠোর নিষ্ঠায় ফাল্গুনি একাদশীতেই জীবনের চরমতম প্রাপ্তি !\nনির্জলা-কঠোর নিষ্ঠায় ফাল্গুনি একাদশীতেই জীবনের চরমতম প্রাপ্তি !\n| February 10, 2019, 17:47 IST\nঅমাবস্যা, পূর্ণিমা, একাদশী এই সমস্ত তিথিতে একটু সংয়ত থাকলে একটু ভাল ফল পাওয়া যায় বলেই অনেকে বিশ্বাস করে থাকেন ৷ সংগৃহীত ছবি ৷\nফাল্গুন মাসের প্রথম শনিবার এবং মাসের প্রথম একাদশী এই একাদশীতে স্বাভাবিক কিছু নিয়ম মেনে চললে জীবনের অনেক বিচ্ছিন্ন দূর্ঘটনা এড়িয়ে চলা যেতে পারে ৷ সংগৃহীত ছবি ৷\nফাল্গুন মাসের প্রথম একাদশী আগামী ১৬ ফেব্রুয়ারি ২০১৯ ৷ বাংলার ৩ ফাল্গুন ১৪২৫ বঙ্গাব্দ (শনিবার) ৷ একাদশীর তিথি পড়ছে ২ ফাল্গুন ১৪২৫ বঙ্গাব্দে (ইংরেজির ১৫ ফেব্রুয়ারি ২০১৯) সকাল ৮.২৩ মিনিটে ছাড়ছে ২ ফাল্গুন ১৪২৫ বঙ্গাব্দের (ইংরেজির ১৬ ফেব্রুয়ারি ২০১৯) সকাল ৬.৪২ মিনিটে ৷ সংগৃহীত ছবি ৷\nএমনিতেই একদশীর এক আলাদা গুরুত্ব রয়েছে দৈনন্দিন জীবনে ৷ একাদশীর নিষ্ঠার সঙ্গে পালন করলে অনেক বাধা বিপত্তি দূর হয়ে যায় ৷ সংগৃহীত ছবি ৷\nযেহেতু শনিবার ও একাদশী সেই দিন সাধারণত নিরামিষ খবারা দাবার খেলে শনিদেবের রোষের হাত থেকে মুক্তি পাওয়া যায় ৷ একাদশী ও অমাবস্যা তিথিতে গ্রহ চাঞ্চল্য বাড়ে তাই এই সময়ে একটু সংযত থাকাটাই বাঞ্ছনীয় ৷ সংগৃহীত ছবি ৷\nএকাদশী তিথি যদি ভক্তি ও নিষ্ঠার সঙ্গে পালন করা যায় তবে জীবনের অনেক কঠিন সময় অতিবাহিত করা যেতে পারে সহজেই ৷ সংগৃহীত ছবি ৷\nনিরামিষ খাবার, ফলমূল, দুধ ইত্যদি খেলেই ভাল ফল পাওয়া সম্ভব ৷ তবে অন্নদানা বা ভাত না খাওয়াই ভাল এই দিন ৷ ফলে গ্রহশান্তি বৃদ্ধি পায় জীবন হয়ে ওঠে আনন্দের ৷ সংগৃহীত ছবি ৷\nনির্জলা থেকে বা একবিন্দু জল না খেয়ে একাদশীর ব্রত পালন করলে ভাল হয়ে থাকে, তবে শরীরিক অসুবিধা নিয়ে একাদশীর ব্রত পালন করা কখনই উচিৎ নয়, চিকিৎসকের পরামর্শ নিয়ে নির্জলা ব্রত পালন করা বা না করা উচিৎ ৷ সংগৃহীত ছবি ৷\nশ্রীকৃষ্ণের অন্যরূপ শ্রী বিষ্ণুর কৃপায় জীবন সুখ ও সমৃদ্ধিতে ভরে ওঠে ৷ প্রতিটি মুহূর্তে জীবনের নানা ধরনের সৎ উদ্দেশ্য পূরণ হয়ে থাকে ৷ সংগৃহীত ছবি ৷


মোবাইল দিয়ে টাকা আয় কিভাবে করা যায়\nApril 15, 2020 7:35 PM\nবর্তমান যুগে আমরা নিজের বহু প্রয়োজনীয় কার্য অতি সহজেই স্মার্টফোনের মাধ্যমে করে থাকি। ইমেল থেকে শুরু করে প্রতিটি কার্য স্মার্টফোন খুব সহজেই অনবরত সম্পাদন করে চলেছে। তবে মাঝে মাঝেই কিছু ই-মেইল আমরা পেয়ে থাকি যা “অতি সহজ উপায়ে কেবল একটি স্মার্টফোন ব্যবহারের মাধ্যমে বহুল টাকা আয় করার” দাবি রাখে। যদিও সেসব দাবি অধিকাংশই মিথ্যে তবু একটি প্রশ্ন থেকেই যায়। সত্যিই কি কোন উপায় এভাবে স্মার্টফোনের মাধ্যমে আয় সম্ভব ? হ্যাঁ সম্ভব, আজ বহু পদ্ধতি মানুষের সামনে উঠে এসেছে যার দ্বারা অতি সহজেই ঘরে বসে কেবল একটি স্মার্টফোন ব্যাবহার করেই আয় করা সম্ভব। চলুন জেনে নেই কিভাবে –\nছবি বিক্রয়ের মাধ্যমে :\nএখন আধুনিকতা ও প্রযুক্তিকে কাজে লাগিয়ে দিন প্রতিদিন স্মার্টফোন ক্যামেরাগুলি উন্নত থেকে উন্নততর হয়ে উঠছে। আর তার সাথে বেড়ে উঠেছে মোবাইল ফটোগ্রাফির প্রচলন। তবে আপনি কি জানেন? যদি ছবির ধরন এবং সমাপ্তি সুন্দর হয় তবে অতি সহজেই তা বিক্র‍য় সম্ভব। Shutter stock, twenty 20, Getty Images ইত্যাদি ওয়েবসাইটগুলি ছবি ক্রয়ের মাধ্যমে ব্যাবহারকারীকে আয় এর সুবিধা প্রদান করে থাকে।\nHQ – Trivia and word :\nএটি একটি অনলাইন কুইজ খেলা, যেখানে কিছু সহজ উত্তর দিয়ে অতি সহজে ব্যবহারকারী আয় করতে পারেন।।\nGoogle Opinion Reward :\nবর্তমানে প্লে স্টোরে বহু এমন অ্যাপ আছে যেগুলো হতে নিজের মতামত বিনিময়ের মাধ্যমে টাকা উপার্জন করা যায়। এমন ধরনেরই একটি অ্যাপ হল Google Opinion reward । এতে কেবল কিছু প্রশ্নের উত্তর দিয়ে অতি সহজে আয় করা সম্ভব।\nEat With :\nখেতে এবং খাওয়াতে ভালোবাসলে এই অ্যাপটি আপনার জন্য বলে আপনি ধরে নিতে পারেন।খুব সহজে এটির মাধ্যমে কেবল কিছু খাবার পরিবেশন করেই উপার্জন করা সম্ভব। তবে সেক্ষেত্রে খাদ্যের পরিমান এবং ধরন ভালো হওয়া প্রয়োজন।\nDog Buddy :\nকুকুর প্রিয় মানুষের জন্য এটি একটি উপযুক্ত অ্যাপ। কেবল কিছু সময়ের জন্য একটু কুকুরের খেয়াল রেখে অথবা কিছু কুকুরকে ঘুরিয়ে অর্থ উপার্জন সম্ভব এবং তারই সুব্যবস্থা এই অ্যাপটি প্রদান করে থাকে।\nটেকগাপের মেম্বাররা ও সদ্য যোগ দেওয়া লেখকরা এই প্রোফাইলের মাধ্যমে টেকনোলজির সমস্ত রকম খুঁটিনাটি আপনাদের সামনে আনে।\nXiaomi 12 Ultra আসছে বৃত্তাকার ক্যামেরা সেটআপ সহ, থাকবে Sony Exymor IMX800 ইমেজ সেন্সর\nপ্রতি সেকেন্ডে ১০০ এমবি ডাউনলোড স্পিড, Jio, Airtel ও BSNL এর সেরা ব্রডব্যান্ড প্ল্যান দেখে নিন\nগ্রাহকদের চাহিদামতো উপযুক্ত স্থানে বসবে EV চার্জিং স্টেশন, নতুন উদ্যোগ নিল Hero Electric\nPetrol Diesel Price: শীঘ্রই আসছে দু:সংবাদ, ফের বাড়তে চলেছে পেট্রল ও ডিজেলের দাম\nনতুন ইলেকট্রিক গাড়ি লঞ্চের আগে Tata-র সাথে হাত মেলাল Hyundai, গড়ে তুলবে ইভি চার্জিং কেন্দ্র


সৈয়দপুরে পল্লীতে এক যুবকের লাশ গাছে ঝুলন্ত অবস্থায় উদ্ধার | অবলোকন ।\nসৈয়দপুরে পল্লীতে এক যুবকের লাশ গাছে ঝুলন্ত অবস্থায় উদ্ধার\nনীলফামারীর সৈয়দপুরে পল্লীতে একটি লিচু গাছ থেকে বিধান চন্দ্র রায় (২৬) নামের এক যুবকের লাশ ঝুলন্ত অবস্থায় উদ্ধার করা হয়েছে। শুক্রবার সকালে উপজেলা বোতলাগাড়ী ইউনিয়নের ৪ নম্বর ওয়ার্ডের হুগলীপাড়া এলাকার লিচু বাগানের একটি গাছ থেকে ওই ঝুলন্ত লাশ উদ্ধার করেছে পুলিশ।\nপুলিশ জানায়,উপজেলার বোতলাগাড়ী ইউনিয়নের বালাপাড়া এলাকার শ্রী প্রফুল্ল চন্দ্র রায়ের ছেলে বিধান চন্দ্র রায়। গতকাল শুক্রবার সকালে তাঁদের বাড়ি থেকে কয়েক শ’ গজ দূরে দেবেন্দ্র নাথ সরকারের লিচু বাগানের একটি গাছে যুবক বিধান চন্দ্র রায়ের লাশ ঝুলন্ত অবস্থায় দেখতে পায় এলাকাবাসী। পরে এলাকা লোকজনের মাধ্যমে খবর পেয়ে সৈয়দপুর থানার অফিসার ইনচার্জ (ওসি) মো. আবুল হাসনাত খানের নেতৃত্বে পুলিশ ঘটনাস্থলে পৌঁছে লাশটি উদ্ধার করেন। লাশের সুরতহাল প্রতিবেদন তৈরি করেন থানার উপ-পরিদর্শক (এসআই) সবুজ আলী। তিনি জানান, লাশের দুই পা বাঁধা অবস্থায় ছিল। তবে শরীরে কোন রকম আঘাতের চিহৃ ছিল না।\nএদিকে,যুবক বিধান চন্দ্র রায় আত্মহত্যা করেছে নাকি তাকে হত্যা করে লাশ গাছে ঝুলিয়ে রাখা হয়েছে এ নিয়ে এলাকায় নানা রকম প্রশ্ন দেখা দিয়েছে। বিধানের লাশ গাছের মধ্যে রশি দিয়ে ঝুলন্ত অবস্থায় পাওয়া গেলেও তাঁর দুই পা বাঁধা অবস্থায় থাকায় তাকে হত্যার প্রশ্নটি আরো জোরালো হয়। তবে প্রেমঘটিত কারণে বিধান আত্মহত্যা কিংবা তাকে হত্যার ঘটনাটি ঘটে থাকতে পারে এলাকার অনেকেই ধারনা করছেন।\nখোঁজ নিয়ে জানা গেছে, বিধান চন্দ্র রায় সৈয়দপুর শহরের একটি ফিটিং (টাইলস্) দোকানের কর্মচারী ছিলেন। ওই দোকানে কম্পিউটার অপারেটর হিসেবে কাজ করতেন তিনি। স্বল্প বেতনের কারণে গত প্রায় এক সপ্তাহ আগে ওই দোকানের কাজ ছেড়ে দেয় এবং চাকরির উদ্দেশ্যে তাঁর ঢাকা যাওয়ার কথা ছিল বলে জানা গেছে।\nসৈয়দপুর থানার অফিসার ইনচার্জ (ওসি) মো. আবুল হাসনাত খান এক যুবকের লাশ গাছে ঝুলন্ত অবস্থায় উদ্ধারের সত্যতা নিশ্চিত করেন। তিনি বলেন, লাশটি উদ্ধার করে ময়না তদন্তের জন্য নীলফামারী আধুনিক সদর হাসপাতালে পাঠানো হয়েছে। ময়না তদন্ত প্রতিবেদন পাওয়ার পরই যুবকের মৃত্যুর প্রকৃত কারণ জানা যাবে।


নববধূকে ধর্ষণের দায় স্বীকার সেই ছাত্রলীগ নেতার\nবরিশাল: স্বামীকে আটকে রেখে নববধূকে ধর্ষণ করার ঘটনার দায় স্বীকার করলেন বরিশালের বানারীপাড়া উপজেলা ছাত্রলীগ সভাপতি সুমন হোসেন মোল্লা। আদালত তাকে কারাগারে প্রেরণ করেছেন।\nউজিরপুর থানার সার্কেল এএসপি মো. শাহাবুদ্দিন গো নিউজকে জানিয়েছেন, মামলা দায়েরের পরপরই আসামিকে গ্রেপ্তারে সফলতা পেয়েছেন।\nএদিকে গৃহবধূ ধর্ষণের মামলা দায়ের হওয়ার পর সুমন মোল্লাকে সংগঠন থেকে বহিষ্কার করা হয়েছে। যে বিষয়টি বরিশাল জেলা ছাত্রলীগ সাধারণ সম্পাদক আব্দুর রাজ্জাক গো নিউজকে নিশ্চিত করেছেন।\nবানারীপাড়া থানার ভারপ্রাপ্ত কর্মকর্তা (ওসি) মো. সাজ্জাদ হোসেন গো নিউজকে বলেন, আদালতের বিচারক মো. শিহাবুল ইসলামের কাছে ধর্ষণের কথা স্বীকার করেছেন সুমন মোল্লা। পরবর্তীতে তাকে জেল হাজতে পাঠানোর নির্দেশ দেন বিচারক।\nএসময় ধর্ষণের শিকার গৃহবধূর স্বামী ও ঘটনার প্রত্যক্ষদর্শীর সাক্ষ্য নেয়া নেন বিচারক। পরে ওই গৃহবধূকে ডাক্তারি পরীক্ষার জন্য হাসপাতালে প্রেরণ করা হয়েছে।


gharara designs 2021: কৃতীর ঘরারায় চোখ আটকেছে? এই বিয়ের মরশুমে আপনিও নিজেকে সাজান অভিনেত্রীকে দেখে - this type of gharara you can choose for the wedding season kriti shannon | Eisamay\nthis type of gharara you can choose for the wedding season kriti shannon\nকৃতীর ঘরারায় চোখ আটকেছে? এই বিয়ের মরশুমে আপনিও নিজেকে সাজান অভিনেত্রীকে দেখে\nReshmi Pramanik | Lipi | Updated: Nov 10, 2021, 6:30 PM\nঘাঘরা, লেহঙ্গা নয় বরং বিয়ের মরশুমে কৃতির মতো আপনিও সেজে উঠতে পারেন ঘরারায়। দেখতেও সুন্দর এবং পরাও সহজ। অফিস শেষে ক্লান্ত শরীরে তরতাজা ভাব এনে দিতে পারে নতুন স্টাইলের এমন গোলাপি ঘরারা।\nদীপাবলিতে এমনই লেহঙ্গা পরেছিলেন কৃতি\nএই সময় জীবনযাপন ডেস্ক: পুজোর পর এবার শুরু হতে চলেছে বিয়ের মরশুম। স্বাভাবিক ভাবেই এথনিক পোশাকের ওপর বেশি করে নজর রাখছেন সকলে। নিজেকে আকর্ষণের কেন্দ্রবিন্দু করে তোলার জন্য, সমস্ত মেয়েরাই বলিউড ডিভাদের দেখে কিছু টিপস নিয়ে থাকেন। এবার অভিনেত্রী কৃতী স্যাননের কাছ থেকে এথনিক পোশাকের টিপস নিতে পারেন। লন্ডনে দীপাবলি পালনে চেরি লাল রঙের ঘাঘরা চোলিতে সকলের নজর কেড়েছেন তিনি। তাঁর এই ছবি থেকে চোখ ফেরাতে পারছেন না অনেকে। এবার কৃতীর এই লুককে কোনও বিয়ের পোশাক হিসেবে বেছে নিতে পারেন।\nবিদেশের মাটিতে উৎসব পালনের এই ঝলক দেখিয়েছেন কৃতীর স্টাইলিস্ট। ইনস্টাগ্রামে পোস্ট করা ছবিতে কৃতীকে চেরি লাল রঙের হাতকাটা আনারকলি কুর্তায় দেখা যায়, এতে করা ছিল মারোদির কাজ।\nএই চান্দেরী সিল্ক কুর্তীটিকে একই ফ্যাব্রিকের ঘরারার সঙ্গে পরেছিলেন তিনি। বর্ডারে মারোদি কাজ করা ম্যাচিং ওরনা ও পায়ে সোনালী জুতো পরে নিজের সাজ পূর্ণ করেছিলেন তিনি।\nমাঝখান থেকে সিঁথি করা চুল নিজের কাঁধের ওপর ফেলে রেখেছিলেন, স্বাভাবিক ভাবে সৌন্দর্য বেড়ে গিয়েছে এক ধাক্কায় বহুগুণ। খুব কম অ্যাকসেসরি পরেছিলেন তিনি। তাঁর পোশাক ও সৌন্দর্যই কথা বলছিল সবচেয়ে বেশি। গোলাপী লিপস্টিক, গোলাপী গাল তাঁকে করে তুলেছিল আরও মনমোহক। আবার কালো আইলাইনার, মাস্কারা, কালো ভুরুযুগল তাঁর সৌন্দর্যে চার চাঁদ লাগিয়েছিল।\nভারতীয় ফ্যাশান ডিজাইনার পুনীত বালনা ডিজাইন করেছেন এই পোশাক। ভারতীয় সংস্কৃতি, আধুনিকতা, নান্দনিকতার মেলবন্ধন ঘটে তাঁর ডিজাইনে। রাজস্থানি সংস্কৃতির ছাপ থাকে তাঁর পোশাকে। ডিজাইনার পুনীত বালনার ওয়েবসাইটে এই পোশাকের দাম ৪২,৫০০ টাকা। অন্য দিকে সেলিব্রিটি স্টাইলিস্ট ও ক্রিয়েটিভ কনসালটেন্ট সুকৃতী গ্রোভার কৃতী স্যাননকে স্টাইল করেছেন।\nকৃতী স্যাননের এই ছবিতে মুগ্ধ হলে, এই বিয়ের মরশুমে আপনারাও ঘরারাকেই নিজের পোশাক হিসেবে বেছে সকলকে তাক লাগিয়ে দিন।\nপরের খবরবছরশেষে বেড়ানোর প্ল্যান? Mira Rajput এর ট্রেন্ডি ফ্যাশনে সাজতে পারেন আপনিও\nঘারারায় নতুন ফ্যাশন sharara dress for wedding gharara suits gharara designs 2021 gharara\nWeb Title : this type of gharara you can choose for the wedding season kriti shannon


উন্নয়নের মহাসড়কে দেশ উন্নয়নের মহাসড়কে দেশ – My Blog\nমঙ্গলবার, ২৫ জানুয়ারী ২০২২, ০৬:৩৪ অপরাহ্ন\nউন্নয়নের মহাসড়কে দেশ\nসদ্য বিজয়ী দেশের জাতির পিতা বঙ্গবন্ধু শেখ মুজিবুর রহমানকে ১৯৭২ সালে লন্ডনে এক সাংবাদিক প্রশ্ন করেছিলেন, হতদরিদ্র দেশে ফিরে আপনি কী করবেন? উত্তরে বঙ্গবন্ধু বলেছিলেন, আমার দেশের মানুষ বেঁচে থাকলে আমরা ঠিক আবার জেগে উঠব। ফিনিক্স পাখির মতন জেগে উঠেছিলেন বঙ্গবন্ধু। বারবার ধ্বংসস্ত‚প থেকে জেগে ওঠেছে বিজয়ের বাংলাদেশ। মার্কিন কূটনীতিক হেনরি কিসিঞ্জার বলেছিল, বাংলাদেশ তলাবিহীন ঝুড়ি। বিশ্বে ভিক্ষুকের দেশ হবে বাংলাদেশ। পঁচাত্তরে বঙ্গবন্ধু বলেছিলেন, আমি বাংলাদেশের উজ্জ্বল ভবিষ্যৎ দেখতে পাচ্ছি। বঙ্গবন্ধুর বাণী অক্ষরে অক্ষরে বাস্তবায়িত হয়েছে; আর কিসিঞ্জারের বক্তব্য অসাড় প্রমাণ করে উন্নয়নশীল বাংলাদেশ এগিয়ে যাচ্ছে দুর্বার গতিতে। কোভিডে থমকে যাওয়া অর্থনৈতিক বিশ্বে বাংলাদেশের অর্থনীতির চাকা গতিশীল। পঞ্চাশ বছরে বদলে যাওয়া নতুন এক বাংলাদেশ দেখছে বিশ্ব। টার্গেট রূপকল্প-২০৪১। এর মধ্যেই উন্নত বাংলাদেশ গড়ার স্বপ্ন দেখছে জাতি।\nগবেষকদের মতে, যুদ্ধোত্তর বাংলাদেশের যাত্রা ছিল কণ্টকাকীর্ণ পথে। ভৌত-অবকাঠামো, রাস্তাঘাট-ব্রিজ-যানবাহন, বিদ্যুৎ, টেলিফোন সব কিছুই ছিল ক্ষতবিক্ষত। বৈদেশিক মুদ্রার ভাণ্ডারশূন্য। সহায়-সম্বলহীন, নিঃস্ব কোটি শরণার্থীর স্বদেশ প্রত্যাবর্তন ও পুনর্বাসন ছিল বড় চ্যালেঞ্জ। ঘরে ঘরে ক্ষুধার্ত মানুষ, বাইরে আন্তর্জাতিক ষড়যন্ত্র। বন্যা, খরা, প্রাকৃতিক দুর্যোগ, দুর্নীতিসহ আইনশৃঙ্খলার চরম অবনতি। যুদ্ধবিধ্বস্ত দেশের রাষ্ট্রীয় কাঠামো দাঁড় করা, সংবিধান তৈরি, পররাষ্ট্রনীতি তৈরি, আন্তর্জাতিক স্বীকৃতি আদায়, আন্তর্জাতিক সংগঠনের সদস্যপদ লাভ, সাড়ে সাত কোটি মানুষের খাদ্যের জোগান- সবই সামলাতে হয়েছে বঙ্গবন্ধুকে। মাত্র সাড়ে তিন বছরে রাষ্ট্রের কাঠামো তৈরিই ছিল বঙ্গবন্ধু সরকারের বড় সাফল্য। আর বঙ্গবন্ধুর স্বপ্ন ও তাঁর দেখানো পথে হেঁটে বর্তমানে উন্নয়নের রোল মডেল আজকের বাংলাদেশ।\nআওয়ামী লীগ সভাপতিমণ্ডলীর সদস্য, কৃষিমন্ত্রী ড. আব্দুর রাজ্জাক ভোরের কাগজকে বলেন, বিশে^র অনেক উন্নত দেশ করোনা ভাইরাস মোকাবিলায় হিমশিম খেয়েছে কিন্তু প্রধানমন্ত্রী শেখ হাসিনা অত্যন্ত দক্ষভাবে ভাইরাস মোকাবিলা করেছেন। মুজিববর্ষ ও স্বাধীনতার সুবর্ণজয়ন্তীর মাহেন্দ্রক্ষণে বাংলাদেশের এই বিজয় অর্জন অনন্য।\nগণতন্ত্রের পথে অগ্রযাত্রা : বিজয়ের পঞ্চাশ বছরে বারবার আঘাত এসেছে গণতন্ত্রের ওপর, আঘাত এসেছে রাজনীতির ওপর। স্বাধীনতা অর্জনের চার বছরের মাথায় জাতির পিতাকে সপরিবারে হত্যা করে প্রথম আঘাতটা হানে পরাজিত শক্তি। জেলখানার ভেতরে হত্যা করা হয় জাতীয় চার নেতাকে। এরপর ক্যু-পাল্টা ক্যু’র রক্তাক্ত অধ্যায়। রাজনীতি যায় নির্বাসনে। জিয়া-এরশাদের স্বৈরশাসনে অতিষ্ঠ বাঙালি রক্ত দিয়ে ফিরিয়ে এনেছে গণতন্ত্র। গণতন্ত্র ফিরলেও স্বাধীনতাবিরোধী অপশক্তির আঁচড় পড়ে লাল-সবুজের পতাকায়। অনেক আন্দোলন-সংগ্রামের পর ২০০৮ সালে গণতন্ত্রের নবযাত্রা শুরু হয়।\nঢাকা বিশ্ব বিদ্যালয়ের অধ্যাপক ড. শান্তনু মজুমদার ভোরের কাগজকে বলেন, শুধু অর্থনৈতিক মুক্তিই নয়; স্বাধীনতা সংগ্রামের মূল আকাক্সক্ষা ছিল একটি অসাম্প্রদায়িক রাষ্ট্র প্রতিষ্ঠা। শুধু অর্থনৈতিক সমৃদ্ধিতে উন্নয়ন সীমাবদ্ধ নয়। সুদৃঢ় গণতান্ত্রিক ভিত্তির ওপর দাঁড়ানো অসাম্প্রদায়িক রাষ্ট্র প্রতিষ্ঠাও আগামী দিনের রাজনীতির জন্য একটা বড় চ্যালেঞ্জ।\nঅর্থনৈতিক অগ্রযাত্রার স্বীকৃতি : পঞ্চাশ বছরে বাংলাদেশের মাথাপিছু আয় বেড়েছে ১৪ দশমিক ৭৫ গুণ আর জিডিপি বেড়েছে ৩০ গুণ। স্বাধীনতার আগে দারিদ্র্যসীমার নিচে ছিল ৮৮ শতাংশ জনগোষ্ঠী, বর্তমানে এই সংখ্যা ২০ শতাংশের কম। বিগত প্রায় ৫০ বছরে ধান-চালের উৎপাদন প্রায় চারগুণ হয়েছে। ‘জিডিপি’ প্রবৃদ্ধির হার ছিল ৩ থেকে ৪ শতাংশ। বর্তমানে ৮ শতাংশের ওপর। বিবিএসের তথ্য অনুযায়ী, দেশে দারিদ্র্যের হার কমেছে ৬০ শতাংশেরও বেশি। অন্যদিকে তৈরি পোশাক ছাড়াও রুপালি ইলিশ, হিমায়িত চিংড়ি, রাজশাহীর ফজলি আম, সিলেটের শীতলপাটি, নারায়ণগঞ্জের জামদানি, টাঙ্গাইলের তাঁত, কুমিল্লার খাদি বিদেশে রপ্তানি হচ্ছে। বাংলাদেশের ওষুধ যাচ্ছে বিশে^র ১৬৬টি দেশে। এসব অগ্রগতির স্বীকৃতিও মিলছে। লন্ডনভিত্তিক অর্থনৈতিক বিশ্লেষক প্রতিষ্ঠান বিএমআই রিসার্চ ভবিষ্যতের যে ১০টি উদীয়মান বাজারকে চিহ্নিত করেছে, তার মধ্যে প্রথম স্থানে রয়েছে বাংলাদেশ। ২০২০ সালের সূচক অনুযায়ী, বাংলাদেশ এখন বিশে^র ৪১তম বৃহৎ অর্থনীতির দেশ। ব্রিটেনের অর্থনৈতিক গবেষণা সংস্থা সেন্টার ফর ইকোনমিকস এন্ড বিজনেস রিসার্চের ওয়ার্ল্ড লিগ টেবিল ২০২১ রিপোর্ট অনুযায়ী, বর্তমান ধারা অব্যাহত থাকলে ২০৩৫ সাল নাগাদ বিশে^র ২৫তম বৃহৎ অর্থনীতির দেশ হবে বাংলাদেশ।\nমেগা প্রকল্পে গতি : করোনার ধাক্কা কাটিয়ে মেগা প্রকল্পগুলোর কাজে এসেছে পূর্ণগতি। চলতি বছরে মধ্যম আয়ের এবং ২০৪১ সালের মধ্যে উন্নত দেশের লক্ষ্যে মেগা প্রকল্প বাস্তবায়নে গুরুত্ব সরকারের। আগামী বিজয় দিবসের আগেই পদ্মা সেতু চলাচলের জন্য উন্মুক্ত করে দেয়ার লক্ষ্য চ‚ড়ান্ত করা হয়েছে। এছাড়া মেট্রোরেল চালু হবে আগামী ডিসেম্বরে। কর্ণফুলী টানেল যান চলাচলের জন্য উন্মুক্ত হবে ২০২২ সালের মধ্যেই। রূপপুরে দেশের প্রথম পারমাণবিক বিদ্যুৎ প্রকল্প থেকে ২০২৩ সালের মাঝামাঝি সময়ে ১২০০ মেগাওয়াট ক্ষমতার প্রথম ইউনিটের বিদ্যুৎ জাতীয় গ্রিডে দেয়ার আশা সরকারের।\nশিক্ষায় অগ্রগতি : শিক্ষায় বঙ্গবন্ধুর হাত ধরে শুরু হওয়া উন্নয়নের ঝাণ্ডা এখন বয়ে নিয়ে চলেছেন তার কন্যা প্রধানমন্ত্রী শেখ হাসিনা। প্রাথমিকে প্রায় শতভাগ ভর্তি, বছরের প্রথম দিনে বিনামূল্যে নতুন বই আর শিক্ষায় লিঙ্গ সমতা এখন বিশে^র কাছে উদাহরণ। তবে চ্যালেঞ্জও আছে বেশ কিছু। এদিকে উচ্চশিক্ষা ছড়িয়ে দিতে একের পর এক বিশেষায়িত পাবলিক বিশ্ব বিদ্যালয় স্থাপন করা হচ্ছে। বেড়েছে বেসরকারি বিশ^বিদ্যালয়ের সংখ্যাও। তবে মানসম্পন্ন শিক্ষকের অভাব, শিক্ষানীতির পুরো বাস্তবায়ন না হওয়া এবং শিক্ষা আইন তৈরিতে দেরি হওয়া দেশের শিক্ষাকে বিশ^মানে উন্নীত করার পথে বাধা হয়ে আছে।\nঢাকা বিশ্ব বিদ্যালয়ের সাবেক উপাচার্য অধ্যাপক ড. আ আ ম স আরেফিন সিদ্দিক ভোরের কাগজকে বলেন, দেশের সামগ্রিক উন্নয়নের ভিত রচনা করেছেন বঙ্গবন্ধু। শিক্ষা ব্যবস্থাকে শুধু পুনর্গঠিত নয়, একটা দর্শন দিয়েছিলেন তিনি। সম্প্রতি প্রাথমিক শিক্ষা কাঠামো ও মাধ্যমিক শিক্ষা কাঠামো ব্যবস্থায় কিছু পরিবর্তন এসেছে। এই পরিবর্তন প্রয়োজন ছিল এবং কুদরত-ই-খুদা শিক্ষা কমিশনে এটি অন্তর্ভুক্ত ছিল। সব কিছু প্রাথমিক ও মাধ্যমিক পর্যায়ের শিশুদের কল্যাণে করা হয়েছে। শিক্ষাকে আনন্দের উপকরণে রূপান্তরিত করা এবং শিশুদের পরীক্ষাভীতি থেকে মুক্ত করা হচ্ছে।\nউন্নয়নের মহাসড়কে দেশ : গ্রামাঞ্চলে এখন ঘরে ঘরে বিদ্যুৎ। বার্ষিক মোট বিদ্যুৎ উৎপাদনের পরিমাণ ২৫ হাজার ২৩৫ মেগাওয়াট। মহাকাশে সফলভাবে উৎক্ষেপণ করা হয়েছে বঙ্গবন্ধু স্যাটেলাইট-১, প্রস্তুতি চলছে বঙ্গবন্ধু স্যাটেলাইট-২ উৎক্ষেপণের। উন্নয়নের রোড ম্যাপ ধরে নির্মিত হচ্ছে পায়রা সমুদ্রবন্দর, এলএনজি টার্মিনাল। বিশে^ গুরুত্বের সঙ্গে প্রশংসিত হচ্ছে রোহিঙ্গাদের আশ্রয় দেয়ার মানবিক দিক। এছাড়া গণতন্ত্রের প্রশ্ন, অর্থনৈতিক সাফল্যের প্রশ্ন এবং ভ‚রাজনীতিতে বাংলাদেশের ভবিষ্যৎ অবস্থানের প্রশ্ন- এই তিনটি বিষয় গুরুত্ব পাচ্ছে। অন্যদিকে গত ৫ দশকে আন্তর্জাতিক অঙ্গনে জলবায়ু পরিবর্তনের ক্ষতিগ্রস্ত দেশের প্রতিনিধি হিসেবে নেতৃত্ব দেয়া, তৈরি পোশাক রপ্তানিকারক দেশ হিসেবে বাংলাদেশের উঠে আসা, শান্তিরক্ষা মিশনে ব্যাপক অংশগ্রহণ ইতিবাচক ইমেজ তৈরি করেছে। জঙ্গীবাদ দমনে সাফল্যের দিকটিও প্রশংসা পেয়েছে। মাথাপিছু গড় আয় ও আয়ু, নবজাতক ও মাতৃমৃত্যু হ্রাস, টিকাদান কর্মসূচি বাস্তবায়নে বাংলাদেশ ভালো অবস্থানে রয়েছে। বিস্ময়কর অগ্রগতি ঘটেছে কৃষি খাতে। করোনার দুঃসময়ে আমাদের রপ্তানি আয় ক্ষতিগ্রস্ত হয়নি, বরং বৈদেশিক মুদ্রা অর্জনের হার বেড়েছে, কেন্দ্রীয় ব্যাংকের রিজার্ভও বেড়েছে। বাংলাদেশের মাথাপিছু আয় এখন ২ হাজার ৫৫৪ ডলার। জানতে চাইলে পরিকল্পনামন্ত্রী এম এ মান্নান ভোরের কাগজকে বলেন, শতবর্ষী ডেল্টা প্ল্যানের মাধ্যমে উন্নয়নকে একই ছাতার নিচে এনেছে সরকার। কোভিডের ধকল কাটিয়েও উন্নয়নে সরকার বদ্ধপরিকর।\nযেতে হবে বহুদূর : বিশেষজ্ঞদের মতে, ৫০ বছরে অর্জন অনেক, তবে ব্যর্থতাও কম নয়। জাতির পিতাকে আমরা রক্ষা করতে পারিনি। জিয়া এবং এরশাদ বারবার সংবিধানকে ক্ষতবিক্ষত করে পাকিস্তানি ভাবধারায় বাংলাদেশকে পরিচালিত করার চেষ্টা করেছেন। একাত্তরের ঘাতক দালাল নির্মূল কমিটির সভাপতি শাহরিয়ার কবির ভোরের কাগজকে বলেন, গত ৫০ বছরে বঙ্গবন্ধু হত্যার বিচার, জাতীয় চার নেতা হত্যার বিচার শুরু এবং যুদ্ধাপরাধের বিচার শুরু হওয়া সবচেয়ে বড় অর্জন। তবে বঙ্গবন্ধুর আদর্শের বাংলাদেশে ফিরিয়ে আনাই আমাদের সামনে প্রধান চ্যালেঞ্জ। ৩০ লাখ শহীদের রক্তে কেনা সংবিধানের মূল চেতনা ফেরত আনা জরুরি। বিজয়ের সুবর্ণজয়ন্তীতে এটিই আমাদের অঙ্গীকার হওয়া উচিত। আওয়ামী লীগ সভাপতিমণ্ডলীর সদস্য জাহাঙ্গীর কবির নানক কাগজকে বলেন, বঙ্গবন্ধুর দেখানো পথেই উন্নয়নে এগিয়ে যাচ্ছে তারই সুযোগ্য কন্যা প্রধানমন্ত্রী শেখ হাসিনার নেতৃত্বে। বাংলাদেশের অভ‚তপূর্ব উন্নয়নের প্রশংসা বিশ্বজুড়ে। রাজনৈতিক স্থিতিশীলতা রয়েছে। সব চ্যালেঞ্জ মোকাবিলা করেই ২০৪১ সালের আগেই উন্নত বাংলাদেশ গড়ার প্রত্যয়ে প্রতিজ্ঞাবদ্ধ সরকার।


শেখ হাসিনা শুধু আওয়ামী লীগের নন তিনি জনগণের নেতা | JoyJatra (জয়যাত্রা ) শেখ হাসিনা শুধু আওয়ামী লীগের নন তিনি জনগণের নেতা |\nপ্রচ্ছদ » জাতীয় » শেখ হাসিনা শুধু আওয়ামী লীগের নন তিনি জনগণের নেতা\nপূর্ববর্তী ডেমরায় দুই শিশুর ধর্ষণকারী ও হত্যাকারীদের প্রকাশ্যে ফাঁসির দাবিতে মানববন্ধন\nপরবর্তী ‘প্রাথমিক শিক্ষা ব্যবস্থাকে ঢেলে সাজাতে কাজ করবো’\nশেখ হাসিনা শুধু আওয়ামী লীগের নন তিনি জনগণের নেতা\nনিজস্ব প্রতিবেদক : আওয়ামী লীগের প্রেসিডিয়াম সদস্য মোহাম্মদ নাসিম বলেছেন, বঙ্গবন্ধু কন্যা শেখ হাসিনা এখন আর শুধু আওয়ামী লীগ নেতা নন তিনি জনগণের নেতা। তিনি সবার নেতা। তিনি আপামর মেহনতী ষোল কোটি মানুষের নেতা।\nতিনি বলেন, নির্বাচনের বিজয় দেশের সর্বস্তরে পৌছে দেয়ার জন্য মুক্তিযুদ্ধের চেতনায় বিশ্বাসীদের এগিয়ে আসতে হবে। সেই সাথে বঙ্গবন্ধুর আদর্শ তরুণ প্রজন্মসহ আগামী প্রজন্ম যাতে ধারণ-বাহন এবং লালন করতে পারে তার ব্যবস্থা করতে হবে। বঙ্গবন্ধুর স¦দেশ প্রত্যাবর্তন দিবসের এক আলোচনায় তিনি এ কথা বলেন।\nবিরোধী দলকে উদ্দেশ্য করে তিনি বলেন, আপানারা সংসদের আসুন, জনগণের কথা বলূন। যে জনগণ আপনাদের ভোট দিয়ে প্রতিনিধি বানিয়েছে তাদের প্রতিনিধিত্ব করুন। তাদের কথা সংসদে বলুন। জনগণকে ভালবাসতে শিখুন। তাদের সমস্যা সংসদকে জানান।\nতিনি বলেন, সংসদের আপনাদের সবাইকে কথা বলার সুযোগ দেয়া হবে। আপনারা স্বাধীনভাবে এলাকার মানুষের সমস্যার কথা সংসদে তুলে ধরতে পারবেন। আমরা পূর্ণ স্বাধীনতা দিবো গণতন্ত্র নিয়ে কথা বলার।\nপ্রধানমন্ত্রী শেখ হাসিনার নেতৃত্বে দেশকে এগিয়ে নিয়ে যাওয়ার অঙ্গীকার ব্যক্ত করে তিনি আরো বলেন, আগামীতে দেশ হবে জঙ্গীমুক্ত, মৌলবাদমুক্ত এবং স্বাধীনতাবিরোধীমুক্ত।\nবৃহস্পতিবার জাতীয় প্রেস ক্লাব দোতলার —–হলে বঙ্গবন্ধুর স্বদেশ প্রত্যার্পন দিবস উপলক্ষে এক আলোচনা সভার আয়োজন করা হয়। বঙ্গমাতা পরিষদের উদ্্েযাগে এই আলোচনা সভায় প্রধান অতিথি ছিলেন আওয়ামী লীগের প্রেসিডিয়াম সদস্য ও ১৪ দলের সমন্বয়ক মোহাম্মদ নাসিম এমপি।\nআওয়ামী লীগ নেতা ও বঙ্গমাতা পরিষদের সভাপতি মোজাফ্ফর হোসেন পল্টুর সভাপতিত্বে আলোচনা করেন, ঢাকা বিশ্ববিদ্যালয়ের উপচার্য প্রফেসর ড. আখতারুজ্জামান, সাবেক উপচার্য আ আ ম স আরেফিন সিদ্দিক, অধ্যাপক ডা. কনক কান্তি বড়ৃয়া, বঙ্গমাতা পরিষদের সাংগঠনিক সম্পাদক মেজর (অব) শাহেদ সরওয়ার, অধ্যাপক এম আনিছুর রহমান, বঙ্গমাতা পরিষদ নেতা কাশেম শেখ প্রমুখ।


১৭ অক্টোবর, ২০২০, শনিবার১৬:৫৪\nআপনজন ডেস্ক: বরবারই বিতর্কের মধ্যে দিয়ে যান মার্কিন প্রেসিডেন্ট ডোনাল্ড ট্রাম্প। আগামী প্রেসিডেন্ট নির্বাচনকে ঘিরে মার্কিন প্রেসিডেন্ট ডোনাল্ড ট্রাম্প এখন খুবই উদ্বেগের মধ্যে। কারণ, সম্প্রতি যত সমীক্ষা বের হয়েছে তাতে দেখা গেছে তার চাইতে এগিয়ে রয়েছেন তার প্রতিদ্বন্দ্বী প্রার্থী জো বাইডেন। তা সত্ত্বেও ট্রাম্প এখন নানা উদ্ভট কথা বলে চলেছে।\nবৃহস্পতিবার নর্থ ক্যারোলাইনার গ্রিনভাইলে এক নির্বাচনী সমাবেশে বক্তব্য রাখতে গিয়ে বরেছেন, তার চেয়ে বিখ্যাত কেবল মাত্র একজনই রয়েছেন, আর তিনি হলেন যিশু খ্রিস্ট। বিভিন্ন সংবাদপত্রে তার এই দাবির কথা প্রকাশিত হওয়ায় সমালোচনার ঝড় বয়ে যাচ্ছে।\nআসলে ট্রাম্পের এই বক্তব্যে উঠে এসেছে নির্বাচনী প্রচারে থাকাকালীন সমর্থকদের প্রশ্নোত্তরে মাধ্যমে। সমাবেশে সমর্থকদের এক ব্যক্তি ট্রাম্পকে বলেন যে, ‘এখন পর্যন্ত বিশ্বের সবচেয়ে বিখ্যাত ব্যক্তি আপনি’। ট্রাম্প ওই ব্যক্তির দাবি মানতে রাজি হননি। তখন তিনি ট্রাম্পকে চ্যালেঞ্জ করে জানতে চান, ‘কে বেশি বিখ্যাত’? বারাক ওবামা, জো বাইডেন?\nএই প্রশ্নের জবাবে ট্রাম্প বলেন, যিশু খ্রিস্ট। আমি কোনও সুযোগ নিচ্ছি না। আমি কোনও তর্ক করছি না। ভালো করে বলবে, আমি তার কাছাকাছিও নেই। তবে, তার চেয়ে বেশি বিখ্যাত যিশু খ্রিস্ট বলায়, স্পষ্ট হয়ে যায় যে, তিনি বলতে চেয়েছেন যিশু খ্রিস্ট ছাড়া আর কেউ তার চেয়ে বিখ্যাত নন।


প্রকাশিত : ১২:১২ ১১ আগস্ট ২০২০\n‘বাবার মৃত্যুর পরে আমার ওপর থেকে একমাত্র অভিভাবকের ছায়া সরে গেলো’, ভদ্রলোকের কথা বেদনার্ত শোনায়। আমার এক সহকর্মীর বন্ধু তিনি। মুঠোফোনে কথা বলছিলাম। তিনি গল্প করছিলেন কোলকাতায় তাঁর বড় হয়ে ওঠা, তাঁর কাজ, তাঁর পরিবার ও বন্ধু-বান্ধব সম্পর্কে। গল্পের পরতে পরতে তাঁর কণ্ঠে কখনও কখনও উচ্ছ্বাসের সুর, কখনও কখনও চমকের আন্দোলন, কখনও কখনও বেদনার আভাস। শুনতে শুনতে দু’টো শব্দ আমার করোটিতে কেন যেন ‘জলের মতো ঘুরে ঘুরে’ কথা কচ্ছিল -‘একমাত্র’ এবং ‘অভিভাবক’।আমি লেখার টেবিলের পাশের জানালা দিয়ে বাইরে তাকাই।\n‘আমার জীবনে কি বাবাই একমাত্র অভিভাবক ছিলেন? কিংবা মা’? নিজেকেই নিজে প্রশ্ন করি আমি। নিজের মনেই উত্তর পেয়ে যাই-না, ছেলেবেলায় আমার অভিভাবক একজন ছিলেন না, এবং সত্যিকার অর্থে আমার মা-বাবা ‘আমার বহু অভিভাবকদের’ একজন ছিলেন মাত্র। ‘আমার অভিভাবকেরা ’ ছড়িয়ে ছিটিয়ে ছিলেন নানান রূপে, নানান জায়গায়, নানানভাবে - ঘরে-বাইরে, স্কুল-কলেজে, পথে-ঘাটে।\nঘরের মধ্যে মা-বাবা তো ছিলেন, তারপর ছিলেন আমাদের রহিমন বু, মা’র রান্না-বাড়ার সহায়তাকারী এবং রহম আলী ভাই, যিনি বাবার বাগানের কাজের সহকারী ছিলেন। ঘরের মধ্যে উঠতে-বসতে, খেতে-শুতে রহিমন বু’র খবরদারীতে কাটতো। ‘খাইতে বসার আগে হাত ধুইয়া আসো বা’জান’, ‘অতো চা খাইও না, শইর কইষ্যা যাইবো’, ‘অতো রাইত জাগো ক্যান? আল্লা পাক রাইত বানাইছে ঘুমানের লাইগ্যা ‘- এমন শত শত খবরদারি চলতো রাত-দিন।’\nরহম আলী ভাই ছিলেন আরো এক কাঠি সরেস। সারা দিনের সব দুষ্টুমির খবর দিনের শেষে বাবার কানে পৌঁছানোই ছিল তাঁর প্রধানতম কাজ। খেলতে গিয়ে বাগানে গাছ মাড়িয়েছি কি না, পাশের বাড়ীর জানালায় ঢিল ছুঁড়েছি কি না, বাড়ীর পোষা বেড়াল ‘পুষির’ লেজে দড়ি দিয়ে খালি টিন বেঁধেছি কিনা - সারা দিন বাড়ী না থেকেও বাবা সব জানতেন সন্ধ্যা নাগাদ।\nকলেজ গেটের মোড়ে ছিলেন আমার আর দু’জন অভিভাবক। ‘ভাই-ভাই কেবিনের’ জলিল ভাইয়ের ছিল শ্যেন দৃষ্টি । কার কার সঙ্গে মিশছি, পথে-ঘাটে, কোন তথাকথিত ‘অন্যায্য কাজ’ (তাঁর ভাষায়) করা যেত না জলিল ভা’য়ের চোখ এড়িয়ে। আমার সব অন্যায্য কাজের বিবরনীই তিনি সযত্নে পেশ করতেন আমার বাবার দরবারে। সু্ন্দর চা বানাতেন জলিল ভাই - শরীফ মিয়ার ‘মাল্লাই চা’য়ের’ সঙ্গেই শুধু সে চা’য়ের তুলনা চলে। নিজেকে কেউ-কেটা প্রমান করতে অষ্টম শ্রেনীতে পড়ার সময়ে তিন বন্ধুকে নিয়ে ‘ভাই-ভাই কেবিনে’ ঢুকেছিলাম চা-পানের জন্যে। না, মোটেই ভ্রাতৃসুলভ ব্যবহার করেন নি জলিল ভাই। রেস্টুরেন্টে বসার বয়স আমার হয় নি, এই একটি মাত্র কথা বলে তিনি আমাকে পত্রপাঠ বিদায় করেন।\nজলিল ভাইয়ের ‘ভাই-ভাই কেবিনের’ কয়েক ঘর পরেই ছিল অশ্বিনীদা’র (অশ্বিনী মিস্ত্রির) কাঠের দোকান। মাঝ-বয়সী এ মানুষটি আমার মা’কে ‘মা’ ডাকতেন এবং সে সূত্রেই তিনি আমার অগ্রজের ভূমিকা গ্রহন করেছিলেন। তাঁর মুখের এবং স্বরের কোন বাঁধন ছিল না। সুতরাং সুযোগ পেলেই তিনি আকাশ-বাতাস কাঁপিয়ে আমার দুষ্কর্মের বিবরণ দিয়ে আমাকে শাসাতেন। জনসমক্ষে অমন বেকায়দায় আমি জীবনে বড় একটা আর পড়েছি বলে আমার মনে পড়ে না। তারপর মায়ের কাছে নালিশের ফিরিস্তি তো আছেই।\nকিন্তু একটি দিনের কথা খুব মনে আছে। প্রচন্ড বৃষ্টি হচ্ছে - বরিশালের বর্ষা বলে কথা। আমরা ক’বন্ধু ভিজতে ভিজতে এবং একে অন্যকে ভেজাতে ভেজাতে বাড়ী ফিরছি। হাতের ছোট্ট ছাতাকে তরবারির মতো ব্যবহার করে এক অন্যকে আক্রমন করছি - জুতো ভেজাচ্ছি রাস্তার জমে যাওয়া জলে। হঠাৎ তাকিয়ে দেখি সামনেই অশ্বিনীদা’ দাঁড়িয়ে। বন্ধুরা ততক্ষনে হাওয়া।\n‘বড়লোক হইয়া গ্যাছো, না? জুতা ভিজাইয়া নষ্ট করলে অসুবিধা কি? বাপে রাইত-দিন খাইট্টা কিন্না দেবে। তোমার চিন্তা কি?’ বর্ষার মুষলধারার সঙ্গে তাল মিলিয়ে আমাকে বকতে বকতে আর আমার মাথার ওপরে ছাতা ধরে আধা ঘন্টা পরে তিনি য়খন আমাকে আমাদের বাড়ীর দোরগোড়ায় পৌঁছে দেন, তখন আমার শরীরে কোন বৃষ্টির ফোঁটা তিনি পড়তে দেন নি, কিন্তু হাঁপানীর রোগী অশ্বিনীদা’র শরীরের কেন অংশ আর শুকনো ছিল না।\n‘এ্যাই ..ই ..ই’ - বজ্রকণ্ঠের হুঙ্কার। বেশ আনন্দে ক’বন্ধু মিলে বরিশাল জিলা স্কুলের পাশের রাস্তার বিজলী বাতিটা ঢিল ছুঁড়ে ছুঁড়ে তাক করছিলাম। প্রতিযোগিতা হচ্ছে কে ওটা প্রথম ভাঙ্গতে পারে। বেশ কষেই ঢিলটা ছুঁড়েছিলাম - লেগেও গেল। খান্ খান্ শব্দে বাতিটা ভেঙ্গে যাওয়ার শব্দে স্কুলঘর থেকে বেরিয়ে ঐ বজ্রকণ্ঠের অধিকারী মানুষটি - স্কুলঘরের খবরদারী যিনি করেন, তিনি। মনসুর নানা - আমাদের সবার ‘নানা’। পঞ্চাশ বা ষাটের দশকে বরিশাল জিলা স্কুলে যাঁরাই ছাত্র ছিলেন, তাঁরাই ‘নানাকে’ চিনবেন।\nআমার এ বিপদকালেও আমার ‘বেইমান’ বন্ধুরা আমাকে ফেলে দৌড় দিল - কাপুরুষ আর কাকে বলে! নানা এসেই খপ করে আমার কব্জি ধরলেন শক্ত হাতে - বুঝলাম ভীষন রেগেছেন তিনি। ভয়ে আমি তখন আধমরা। আমার ভীত মুখের দিকে তাকিয়ে তাঁর বোধহয় মায়া হলো।নরম গলায় বললেন,’ বাত্তি ভাঙ্গাটা তোমাগো কাছে খেলা। কিন্তু রাইতে কত্তো মানু এই পথ দিয়া বাড়ী যাইবো। চিন্তা করছো, আন্ধইরা রাইতে হেগো কি কষ্ট হইবে’? জীবনে সে শিক্ষা আমি ভুলিনি।\nআমার এই সব অভিভাবকেরা আমাকে শুধু ‘মানুষ’ হতে সাহায্য করেন নি, বিভিন্ন সময়ে আমাকে নিয়ে গর্বিত হয়েছেন। মাধ্যমিক পরীক্ষার ফলাফলের পরে জিলা স্কুলে আমাকে যখন সম্বর্ধনা দেয়া হয়, সেখানে মনসুর নানার গর্বিত মুখ আমি দেখেছি। উচ্চমাধ্যমিক পরীক্ষার ফলাফলের পরে নিজের বঁড়শিতে ধরা বিরাট এক রুইমাছ কাঁধে করে বয়ে এনেছেন অশ্বিনীদা’। অতো বড় মৎস্যটি আমার মা’য়ের পায়ের কাছে নামিয়ে বলেছেন,’ মা, মাথাডা অরে দিয়েন’। স্নাতক ও স্নাতকোত্তর পরীক্ষার ফলাফল বেরুলে রহম আলী ভাই লোকের কাছে বলে বেড়াতেন আমার কথা। উচ্চশিক্ষার্থে বিদেশ যাওয়ার সময়ে রহিমনবু’র ক্রন্দন আমি ভুলিনি। আমাকে নিয়ে তাঁদের ছিল এক বুক অহংকার।\nঢাকা বিশ্ববিদ্যালয়ের শিক্ষক হিসেবে বি.এম. কলেজে গিয়েছিলাম বহিরাগত পরীক্ষক হয়ে মৌখিক পরীক্ষা নিতে। ঢুকেছিলাম ‘ভাই-ভাই কেবিনে’ একদিন। জলিল ভাইয়ের আনন্দ কে দেখে! সবাইকে সরিয়ে দিয়ে তিনি আমাকে সাদরে বসতে দিয়েছেন, নিজ হাতে চা বানিয়ে আমার সামনে ধরেছেন। সে অমৃতের সোয়াদ এখনও মুখে লেগে আছে।\nআমার এই সব অভিভাবকদের কেউই নেই এখন। স্কুল ছাড়ার পরে মনসুর নানার সঙ্গে আর দেখা হয় নি। মুক্তিযুদ্ধ চলার সময়ে অশ্বিনীদা’কে আমি নিজে আটঘর-কুরিয়ানায় পৌঁছে দিয়েছিলাম।সত্তুরের দশকের শেষাশেষি তিনি কোলকাতায় দেহত্যাগ করেছেন বলে শুনেছি। আশির দশকে জলিল ভাই, রহিমন বু’ আর রহম আলী ভাই আমাদের ছেড়ে চলে গেছেন। বড় মনে হয় তাঁদের কথা।\nনিজেই এখন বহু মানুষের অভিভাবক হয়েছি। নানান জন আমাকে তাঁদের আস্হার জায়গা মনে করেন। কিন্তু তবু একবার আক্ষেপ করেছিলাম প্রয়াত অধ্যাপক দ্বিজেন শর্মার কাছে, ‘আমার ছায়ারা সব সরে যাচ্ছে’, তিনি শান্ত স্বরে বলেছিলেন, ‘তোমার আর ছায়ার প্রয়োজন নেই। তুমিই এখন অন্যকে ছায়া দেবে’। হয়তো তাই। কিন্তু তবু আমার সব ‘অভিভাবকদের’ অবর্তমানে প্রায়শ:ই নিজেকে বড় অসহায় মনে হয়।


চীনের সাংস্কৃতিক ঐতিহ্য 'কুনকু' থিয়েটার\nশুধু এশিয়াতে নয়, সমগ্র বিশ্বে চীনের সাংস্কৃতিক ঐতিহ্যের খ্যাতি রীতিমত প্রশ্নের উর্ধ্বে। চীনের নাম উচ্চারিত হলেই দেশটির একাধিক বিষয় মানুষের মনে আসতে পারে। চীনের মহাপ্রাচীর, খাবার, চিত্রকলা, মার্শাল আর্ট, সাম্প্রতিক অর্থনীতির তুলনাহীন সমৃদ্ধি- তালিকা তৈরি করতে গেলে হয়তো বিশাল এক বইয়ের আকার হয়ে যাবে।\nচীনের সাংস্কৃতিক ঐতিহ্য শুধু যে বিশ্বের বিভিন্ন প্রান্তের মানুষের চিন্তার খোরাক জুগিয়েছে তা-ই নয়, এর বিভিন্ন দিকে বিভিন্ন সময় অন্য সংস্কৃতির মানুষ মহান মেনে নিয়ে একাত্ম হতে চেয়েছে। সঙ্গীত, চিত্রকলা ও মার্শাল আর্টের মতো চীনের চীনের থিয়েটারও বেশ সমৃদ্ধ। চীনের এমনই এক মঞ্চশিল্প হচ্ছে ‘কুনকু’ থিয়েটার।\n‘কুনকু’ চীনের প্রাচীন থিয়েটার স্টাইলের মধ্যে অন্যতম। স্থানভেদে এর নামের উচ্চারণও ভিন্ন হয়ে থাকে। অনেক জায়গায় এটি ‘কুইনচু’ নামেও উচ্চারিত হয়। এটি বেশ প্রাচীন শিল্প হলেও সময়ের সাথে সাথে সবচেয়ে বেশি পরিবর্তিত ও সমৃদ্ধ হয়েছে। ব্যতিক্রমী ও বর্ণীল কস্টিউম, মঞ্চনাটক, দলীয় সঙ্গীত, নাচ, জমকালো বাদ্য, কবিতার মাধ্যমে গল্প উপস্থাপন, সংঘাতের দৃশ্যে মার্শাল আর্টের সরব উপস্থিতি- সব মিলিয়ে এই থিয়েটার যেকোনো সংস্কৃতিপ্রেমীর মন জয় করার জন্য যথেষ্টের চেয়েও বেশি।\nImage Source: chinadiscovery.com\n‘কুনকু’র ইতিহাস বেশ প্রাচীন। চীনের ইতিহাসের লিখিত বর্ণনা অনুযায়ী, ১৫৩০ সালে ওয়েই লিয়ানফু নামক জনৈক বিদ্যান প্রশাসকের হাত ধরে এর যাত্রা শুরু হয়। তবে ১৫৬০ সালের আগে এটি থিয়েটার হিসেবে আত্মপ্রকাশ করেনি। সে বছর বিখ্যাত চীনা নাট্যকার লিয়ান চেনয়ু তার একটি নাটকের জন্য থিয়েটার হিসেবে এর প্রথম ব্যবহার করেন। তারপর থেকে ‘কুনকু’ ধীরে ধীরে জনপ্রিয় হতে থাকে। একসময় এটি অফিসিয়াল মেলোডি বা ‘কাওয়ান চিয়াং’ হিসেবে স্বীকৃতি পায়। এসময় থেকে এ থিয়েটারে নাটক নির্মাণের জন্য কবি, সুরকার, চিত্রকর ও নির্দেশকের যৌথ ভূমিকার সাহায্য নেওয়া হতো। এরপর প্রায় ২০০ বছর ‘কুনকু’ থিয়েটার তার সমৃদ্ধি দেখেছে।\nআঠারো শতকের মধ্যভাগ থেকে ‘কুনকু’ থিয়েটার সম্পূর্ণ ভিন্ন আঙ্গিকে আত্মপ্রকাশ করে। এই সময় থেকে এ থিয়েটার ‘বেইজিং অপেরা’ হিসেবে পরিচিত হতে থাকে। চীনের সম্রাট চিয়ানলুং এর পৃষ্ঠপোষোকতায় ‘বেইজিং অপেরা’ ধীরে ধীরে প্রসারিত হতে থাকে। ফলে ট্র্যাডিশনাল ‘কুনকু’ থিয়েটারের সীমা সংকুচিত হয়ে যেতে লাগলো। মনে হচ্ছিলো, ১৯০০ সাল নাগাদ এই ঐতিহ্য হয়তো বিলুপ্ত হয়ে যাবে। সময়ের সাথে খাপ খাওয়ানোর জন্য ট্রেডিশনাল ‘কুনকু’ থিয়েটারের বিশালতা কিছুটা সংক্ষিপ্ত করা হয়। একটি ছোট নাটক, সীমিত পরিসরের গানের দল ও বাদ্যের আয়োজনে তৈরি হওয়া নতুন ‘কুনকু’ ধীরে ধীরে জনপ্রিয় হয়ে ওঠে। উনিশ শতকের কিছু উৎসাহী থিয়েটারপ্রেমীর কারণে এ থিয়েটার বিলুপ্ত হওয়া থেকে বেঁচে যায়।\nবিশ শতকের ষাটের দশকে সাংস্কৃতিক বিপ্লবের সময় এই থিয়েটার বেশ বড় হুমকির মুখে পড়ে। চীনের ক্ষমতাসীন কম্যুনিস্ট সরকার একে সমাজতন্ত্রের জন্য হুমকি হিসেবে বিবেচনা করে। ফলে এই বর্ণীল ঐতিহ্য শাসকদের রোষানলে পড়ে। পার্টি ক্যাডারদের হাতে কলাকুশলীদের অনেকে নিহত হন। অনেকে প্রাণ বাঁচাতে হংকং ও তাইওয়ানে পালিয়ে যান। সত্তরের দশকের শেষের দিকে চীন সরকার কিছুটা উদার হলে ‘কুনকু’ থিয়েটার আবার প্রাণ ফিরে পায়।\nবর্তমানে চীনে ৬টি বড় ‘কুনকু’ থিয়েটার গ্রুপ আছে। এসব গ্রুপে সব মিলিয়ে প্রায় ৬০০-৭০০ অভিনেতা, গায়ক, বাদক ও অন্যান্য কলাকুশলী আছে। এদের প্রত্যেকের নিজ নিজ পারফর্মারদের প্রশিক্ষণ ও অন্যান্য কার্যক্রমের জন্য আলাদা আলাদা কেন্দ্র রয়েছে। এসব থিয়েটার গ্রুপের চারটি আছে জিয়াংশু ও ঝেজিয়ান প্রদেশে। অন্য দুটি গ্রুপের কার্যালয় হুনান ও বেইজিং অঞ্চলে আছে। দেশের বাইরেও বিভিন্ন জায়গায় এ থিয়েটারের কার্যালয় আছে। তার মধ্যে নিউ ইয়র্কের ‘কুনকু’ থিয়েটার বেশ প্রসিদ্ধ। এটি সাংহাই অঞ্চল থেকে আগত থিয়েটার গ্রুপের কলাকুশলীরা উত্তর আমেরিকায় প্রথম শুরু করেছিলেন।\n‘কুনকু’ থিয়েটারের প্রাণ বা অন্তর্বস্তু তিনটি। এগুলো হচ্ছে বক্তব্য, সঙ্গীত ও নাচ। এ থিয়েটারের বিশেষ ধাঁচের শৈল্পিক উপস্থাপনের জন্য প্রতি অভিনেতা-অভিনেত্রীকে নাচ ও গানে বেশ ভালো দক্ষতা আয়ত্ত্ব করতে হয়। এর সঙ্গীত ও বক্তব্য মোটা দাগে দু'ভাগে বিভক্ত। উচ্চ সাহিত্যিক গুণসম্পন্ন যেসব কবিতা অর্কেস্ট্রার সাথে সুর দিয়ে গাওয়া হয়, তাকে ‘আরিয়াস’ বলা হয়। অন্য ভাগে সুর দেওয়া গান ও বক্তব্য বাদে কিছু কথা জপ করার মতো সমবেতভাবে বলা হয়। অনেক সময় মঞ্চে একজন অভিনেতা গান করেন এবং আরেকজন অভিনেতা জপ করার মতো বলতে থাকেন। দুইয়ে মিলে এক অসাধারণ শিল্পের সুললিত ব্যঞ্জনা মঞ্চে ফুটে ওঠে।\nএ থিয়েটার মঞ্চে পরিবেশিত করার নিয়মকে ‘চু পাই’ বা ‘কু পাই’ বলা হয়। কবিতার লাইনগুলো মঞ্চের সঙ্গীতের সাথে সুন্দরভাবে মেলানোর জন্য যথাযথ নিয়ম মানা হয়। কবিতার প্রতিটি লাইনের একেকটি শব্দ উচ্চারণের প্রক্রিয়ার সাথে সামঞ্জস্য রেখে গানে সুর দেওয়া হয়। এখানে কিছু মজার বিষয় আছে। চীনা ভাষার উচ্চারণ প্রক্রিয়া অন্যান্য ভাষার মতো নয়। সুরের ওঠানামার সাথে এই ভাষার শব্দের উচ্চারণে পরিবর্তন আসে। নিয়ম অনুসারে গানের প্রতিটি শব্দই এক একটি ‘মেলোডি’। গান পরিবেশনের সময় প্রত্যেকটি ‘মেলোডি’ নিজের গুণে ফুটে ওঠে।\n‘কুনকু’ থিয়েটারে আধুনিক মান্দারিন চীনা ভাষা ব্যবহার করা হয় না। এমনকি আঞ্চলিক কুনশাং বা সুঝৌ ভাষাও ব্যবহৃত হয় না। এ থিয়েটারের ভাষা মঞ্চের জন্য বিশেষভাবে তৈরি করা কৃত্রিম ভাষা (মধ্যযুগের বাঙলা ব্রজবুলি কবিতার মতো)। এ থিয়েটারের স্ক্রিপ্ট সাধারণত কবিরা লিখতেন। এটি লেখার সময় লাইন, শব্দ ও অন্ত্যমিল মিলিয়ে বেশ জটিল শৃঙ্খলা মেনে চলা হয়। এই শৃঙ্খলা ইংরেজি বা বাংলা সনেট লেখার চেয়েও বেশ কঠিন। গান ও কবিতার উপস্থাপন ছাড়াও নাচ এই থিয়েটারের এক অপরিহার্য অঙ্গ। নাচের বিশেষ ধরনের কস্টিউম বেশ উজ্জ্বল ও রঙিন হয়ে থাকে। চরিত্র উপস্থাপনের সময় গান ও সুরের সাথে মিল রেখে নাচে বিশেষ ধরনের বডি ল্যাঙ্গুয়েজ ব্যবহৃত হয়। অভিনেতা বা অভিনেত্রী এসব আলাদা আলাদা বডি ল্যাঙ্গুয়েজের মাধ্যমে সুখ, দুঃখ, রাগ, প্রেম ও বিনয়ের বিভিন্ন মনোভাব দক্ষতার সাথে ফুটিয়ে তুলতে পারেন।\n‘কুনকু’ থিয়েটারের মঞ্চে বিশেষ জাঁকজমক থাকে না। নাচের মুদ্রায় সাবলীল দৃশ্য ফুটিয়ে তোলার জন্য মঞ্চে বাড়তি দৃশ্যের অবতারণা কিছু কম পরিমাণে করা হয়। মঞ্চে আলাদা কোনো পর্দার ব্যবস্থা থাকে না। অভিনেতা বা অভিনেত্রীর পাশে দৃশ্যে সামান্য চেয়ার বা টেবিলের ব্যবস্থা থাকতে পারে। নায়ক-নায়িকার পোশাক হিসেবে ব্যবহৃত কস্টিউম সাধারণত চীনের ‘মিং’ রাজবংশের সময়কালীন প্রচলিত পোশাকের অনুকরণে তৈরি করা হয়।\nএই থিয়েটারের চরিত্রগুলো বেশ সুনির্দিষ্ট। প্রধান চরিত্র সাধারণত তিনটি- ‘দাং’ বা ‘যুবতী’, ‘শেং’ বা ‘যুবক’, ও ‘কুয়াও’ বা ভাঁড়। এছাড়া আরো কিছু পার্শ্ব চরিত্র থাকে। এগুলোর মধ্যে ‘লং শেং’ বা ‘বৃদ্ধ’, ‘লাও দাং’ বা ‘বৃদ্ধা’ ও ‘ঝৌ দাং’ বা ‘তরুণ-তরুণী’ উল্লেখযোগ্য। ‘কুনকু’ থিয়েটারে বাদ্য বাজানোর জন্য অর্কেস্ট্রা বিশেষ গুরুত্বপূর্ণ। সাধারণত ৬-১০ জন নিয়ে এই অর্কেস্ট্রা তৈরি হয়। বাদ্যের ধরন অনুযায়ী অর্কেস্ট্রা দু'ভাগে বিভক্ত থাকে। তার ও বাতাস চালিত বাদ্যযন্ত্র বাজানো দল ‘ওয়েন চ্যাং’ নামে পরিচিত। হাতের আঙুল বা ছোট কাঠি দিয়ে বাজানো বাদ্য পরিচালনার দল ‘য়ু চ্যাং’ নামে খ্যাত। ‘ওয়েন চ্যাং’ প্রাথমিকভাবে মঞ্চের গানের সাথে বাঁশির সুর দিয়ে থাকে। গানের প্রকৃতির উপর নির্ভর করে কখনও কখনও ‘জিথার’ (দেখতে অনেকটা গিটারের মতো) বাজানো হয়ে থাকে।\nImage Source: discover.china.org\n২০০১ সালে ইউনেস্কো চীনের এই অনবদ্য সাংস্কৃতিক ঐতিহ্যকে ‘মাস্টারপিস অব দ্য ওরাল অ্যান্ড ইন্ট্যানজিবল হেরিটেজ অব হিউম্যানিটি’ খেতাবে ভূষিত করে। ‘কুনকু’ থিয়েটার চীনের ইতিহাস ও সংস্কৃতির মতো এর মানবিক সমৃদ্ধির এক অনন্য উদাহরণ।\nThis Bangla article is about 'Kunqu' theatre which was originated in china.\n01. What Is Special In Kunqu Theater - Kunqu\n02. Kunqu Opera – Mother of Chinese Operas - China Discovery\n03. What is Kunqu Theatre? - wtrgreenkunqu.org


ক্ষমতাসীন দলের প্রার্থীর সমর্থকদের দাপট, বিক্ষিপ্ত হাঙ্গামা, ধাওয়াধাওয়ি আর কয়েকটি এলাকায় বিএনপির মেয়র প্রার্থীদের ভোট বর্জনের মধ্য দিয়ে গতকাল শনিবার শেষ হয় দ্বিতীয় ধাপের ৬০ পৌরসভার\nকরোনাভাইরাসের টিকা প্রয়োগ ও ব্যবস্থাপনা সংক্রান্ত পরিকল্পনা চূড়ান্ত না হওয়ায় অগ্রাধিকার ভিত্তিতে\nকরোনাভাইরাস সংক্রমণের কারণে গত বছরের ১৭ মার্চ দেশের সব শিক্ষাপ্রতিষ্ঠানের মতো যশোরের মণিরামপুর উপজেলার\nভেজাল ও নকল পণ্য উৎপাদন এবং বাণিজ্যের সঙ্গে জড়িতদের বিরুদ্ধে অবৈধ অর্থপাচারের অভিযোগে মানি লন্ডারিং প্রতিরোধ আইনে মামলা দায়েরের প্রস্তুতি চলছে। এ আইনে ভেজাল কারবারিদের অবৈধ অর্থের\nবাবু ও ইমু দুই ভাই। তাঁদের বড় বোন সামছুন্নাহার, লুৎফুন নাহার ও আয়েশা। ছোটবেলা থেকেই তাঁরা মায়ের চেয়েও বেশি সময়\nচট্টগ্রাম সিটি করপোরেশন (চসিক) নির্বাচনে প্রার্থীদের আচরণবিধি মেনে চলতে একের পর এক নির্দেশনা দিচ্ছেন রিটার্নিং\nক্রীড়া প্রতিবেদক : কভিড-১৯ সংক্রমণের কথা মাথায় রেখে চিরায়ত ১৫ জনের পরিবর্তে ১৮ জনের ওয়ানডে দল ঘোষণা করেছেন প্রধান নির্বাচক মিনহাজুল আবেদীন। সেই দলের অধিনায়ক তামিম ইকবালই আছেন। তবে উল্লেখ\nক্রীড়া প্রতিবেদক : ‘রিয়ালিটি চেক’ আগেই হয়ে গেছে সাকিব আল হাসানের। বিশ্বকাপে দুর্দান্ত নৈপুণ্য দেখিয়ে এক বছর\nক্রীড়া প্রতিবেদক : সাদা বোর্ডে লেখা, টার্গেট ৩১০। বোঝা গেল ম্যাচ সিনারিও প্র্যাকটিসে শিষ্যদের ফিল সিমন্স\nচট্টগ্রাম সিটি করপোরেশন নির্বাচনের আর ৯ দিন বাকি। মেয়র ও কাউন্সিলর প্রার্থীরা প্রচারে ব্যস্ত এখন। নানা ধরনের আলোচনার পাশাপাশি চলছে ভোটের হিসাব-নিকাশ। দলীয় মেয়র প্রার্থীকে জেতাতে\nজাতীয় সংসদের একাদশ অধিবেশন উপলক্ষে সংশ্লিষ্ট ও আশপাশের এলাকার কঠোর নিরাপত্তাব্যবস্থা গ্রহণ করা হয়েছে। আজ\nগতকাল শনিবার দ্বিতীয় ধাপের পৌরসভা নির্বাচন প্রসঙ্গে আওয়ামী লীগের সাধারণ সম্পাদক এবং সড়ক পরিবহন ও সেতু মন্ত্রী\n[নবম-দশম শ্রেণির বাংলাদেশ ও বিশ্বপরিচয় বইয়ের অষ্টম অধ্যায়ে ‘পুরনো ঢাকা কেন্দ্রীয় কারাগার’-এর কথা উল্লেখ আছে] পুরনো ঢাকা কেন্দ্রীয় কারাগার ঢাকায় অবস্থিত বাংলাদেশের সবচেয়ে বড় কারাগার।\nচতুর্থ অধ্যায় যৌথ মূলধনী কম্পানির মূলধন ১। যৌথ মূলধনী কম্পানির গঠনতন্ত্র কোনটি? ক) স্মারকলিপি\nতৃতীয় অধ্যায় সৌরজগৎ ও ভূমণ্ডল ১। কোন শক্তির দ্বারা নিয়ন্ত্রিত হয়ে সূর্যকে সম্মুখে রেখে পৃথিবী আবর্তন করে?\nপ্রেসিডেন্সির শুরু থেকে শেষ পর্যন্ত আলোচনার জন্ম দিয়ে যাওয়া ডোনাল্ড ট্রাম্প যুক্তরাষ্ট্র পেরিয়ে সুদূর ইউরোপের বুকেও তৈরি করেছেন এক গভীর ক্ষত। আঘাতে জর্জরিত ইউরোপ যুক্তরাষ্ট্রের সঙ্গে\nইন্দোনেশিয়ায় ভূমিকম্পে নিহত হয়েছে প্রায় অর্ধশত মানুষ, আহত হয়েছে কয়েক শ এবং এখনো অনেকেই ধ্বংসস্তূপের নিচে চাপা\nফিলিস্তিনে ১৫ বছরেরও বেশি সময় পর নির্বাচনের ঘোষণা দিয়েছেন সেখানকার প্রেসিডেন্ট মাহমুদ আব্বাস। আগামী ২২ মে\nমানিকগঞ্জের ঘিওরে ‘ব্যবসায়ী সঞ্চয় সমিতি বেক্রিমকো গ্রুপ’ নামের একটি কথিত বেসরকারি সংস্থার (এনজিও) কর্মকর্তারা গ্রাহকদের প্রায় এক কোটি টাকা নিয়ে উধাও হয়ে গেছে। এতে চরম বিপাকে পড়েছেন\nমাঘ মাসের প্রথম দিন শুক্রবার থেকে দেশের উত্তরাঞ্চলে নতুন করে শীতের তীব্রতা বেড়েছে। এতে বিপর্যস্ত হয়ে পড়েছে\nপাবনায় গত দুই দিনে তিনজনকে কুপিয়ে হত্যার ঘটনা ঘটেছে। এর মধ্যে গতকাল দুপুরে সাঁথিয়া উপজেলায় জমিসংক্রান্ত বিরোধে\nকভিড-১৯-এর প্রভাবে বিশ্ববাজারে অন্যান্য পণ্যের রপ্তানি আয় কমলেও পরিবেশবান্ধব হওয়ায় বাড়ছে দেশের হস্ত ও কুটির শিল্পের বাজার। সংশ্লিষ্টরা বলছেন, মহামারিতে মানুষ ঘরমুখী, ফলে ঘর সজ্জার\n‘আমরা উদ্যোক্তা সৃষ্টি করি। প্রতিবছর সাড়ে ১৮ হাজার উদ্যোক্তাকে প্রশিক্ষণ দেওয়া হয়। গত কয়েক বছর আগে এই\nধনীদের শৌখিন ঘরের নান্দনিকতা এনে দেয় নানা রকমের তৈজসপত্র কিংবা শোপিস। ঘরে কিংবা ড্রয়িং রুমে বাহারি রকমের\nমুসলমানদের রয়েছে সোনালি অতীত। মুসলমানরা শ্রেষ্ঠ জাতি, বীরের জাতি, বিজয়ী জাতি। একসময় বিশ্বের বড় বড় সব পরাশক্তি মুসলমানদের কাছে পরাজিত হয়েছে। কিন্তু বর্তমান বিশ্বের দিকে তাকালে দেখা যায়,\n‘লিসবোয়া সে’ পর্তুগালের রাজধানী লিসবনের অন্যতম বৃহৎ চার্চ। লিসবনের অন্যতম পর্যটন আগ্রহ। এ ছাড়া স্থানীয়\nরাসুলুল্লাহ (সা.) কথা ও কাজে মধ্যপন্থা পছন্দ করতেন এবং অন্যকেও ভারসাম্যপূর্ণ জীবনযাপনে উদ্বুদ্ধ করতেন। তিনি\nকরোনা মহামারি নিয়ে অস্বস্তিতে বিশ্ব। মহামারির কারণে এরই মধ্যে ২০ লাখ মানুষ পৃথিবী থেকে বিদায় নিয়েছে। তার পরও ভাইরাসের নতুন নতুন স্ট্রেইন পাওয়া যাচ্ছে। এমন আতঙ্কজনক অবস্থায় আশার আলো\nসারা দেশে ছড়িয়ে পড়ছে সর্বনাশা মাদক। বাড়ছে মাদকসেবীর সংখ্যা। কিশোর-তরুণদের কাছে মাদক সহজলভ্য হয়ে উঠছে। মাদকের\nস্থানীয় সরকারের তাৎপর্য হলো সিদ্ধান্ত গ্রহণ ও কর্মপ্রক্রিয়ায় স্থানীয় স্বাধীনতাকে গুরুত্ব দেওয়া। কিন্তু আমাদের উপজেলাগুলোতে উপজেলা চেয়ারম্যান, উপজেলা নির্বাহী অফিসার (ইউএনও) ও স্থানীয়\nবলা যায়, ভাগ্য তাঁর তেমন প্রসন্ন ছিল না। ভাগ্য তাঁকে ডাইনিংরুমের সহকারী না বানিয়ে বিলিয়নেয়ার বানিয়েছে; তাঁকে আরো\n২০০৮ সালের নির্বাচনে বিপুল ভোটে নির্বাচিত করে তাঁর হাতে দেশ শাসনের ভার দিয়েছিল জনগণ। সেই থেকে টানা তিন মেয়াদে ১২\nপিসি আর ল্যাপটপ মানেই ইন্টেল বা এএমডির প্রসেসর, এমনটাই চলছে দুই দশক ধরে। তবে সেদিনের ইতি হতে যাচ্ছে। শুরু ম্যাকে অ্যাপলের নিজস্ব প্রসেসর ব্যবহারের মাধ্যমে। ইন্টেল বা এএমডির বাইরেও অনেক\n১৯৮১ সাল, ইরানে সাধারণ মানুষকে জিম্মি করে রাখা কাসিম জাভেদি ও আরাশ কাদিভারকে দমন করতে পাঠানো হলো সিআইয়ের\nকোরীয় যুদ্ধের সময় ১৩ বছর বয়সে মা-বাবা ও পাঁচ ভাই-বোনের সঙ্গে বাড়ি ছেড়ে পালান হুন মি। ভেবেছিলেন সপ্তাহখানেক পর\nজাতির জনক বঙ্গবন্ধু শেখ মুজিবুর রহমানকে নিয়ে তৈরি গানে কণ্ঠ দিলেন রফিকুল আলম ও সামিনা চৌধুরী। ‘আগস্ট মাসের পনের তারিখ’ শিরোনামের গানটি লিখেছেন শফিকুল ইসলাম বাহার। সুর ও সংগীত করেছেন\nচিত্রনায়িকা মাহিয়া মাহি এবার মিউজিক ভিডিওতে হাজির হচ্ছেন। ধ্রব গুহর গাওয়া ‘দাগা’ শিরোনামের গানটির ভিডিও\nগেল বছরের শেষের দিকে টিভি সিরিজ ‘দি আনডুয়িং’ মুক্তি পেয়েই রেকর্ড গড়ে। ‘গেম অব থ্রোনস’-এর পর এটিই\nপরিকল্পনা বাস্তবায়নে বিলম্ব হতে পারে। পারিবারিক সমস্যার সমাধান হতে পারে। ব্যবসা আশানুরূপ হবে না। গৃহ, আবাসন, ভূমিসংক্রান্ত বিষয়ে ভালো ফল পাবেন।\nকোনো গুরুত্বপূর্ণ কাজ শেষ করতে পারবেন। অন্যের দুঃখ-কষ্টে সহজেই ভাবাবেগে আপ্লুত হতে পারেন। ভাবাবেগের পরিবর্তে বস্তুনিরপেক্ষ দৃষ্টিকোণ থেকে সব কিছু বিচার করুন।\nনতুন কাজের অগ্রগতি। অর্থ উপার্জনের সুযোগ বাড়বে। পাওনা টাকা আদায় হতে পারে। ভালো ব্যবহার দিয়ে কাজ আদায় করতে পারবেন। জীবনের প্রতি আশাবাদী দৃষ্টিভঙ্গি রাখুন।\nকর্মক্ষেত্রে পদস্থের আনুকূল্য পাওয়া সহজ হবে। সামাজিক মর্যাদা বৃদ্ধি পাবে। পূর্বের তুলনায় মানসিক চাপ কমবে। প্রত্যাশা পূরণে বাধা-বিপত্তি দূর হবে। অসুস্থদের সতর্ক থাকতে হবে।\nসামাজিক কর্মকাণ্ডে অনুকূল অবস্থা থাকবে। বিরূপ পারিপার্শ্বিকতায় অস্বস্তি বোধ করতে পারেন। প্রিয়জনের অসুস্থতায় চিন্তিত থাকবেন। ইচ্ছাশক্তির জোরে বাধাবিঘ্ন কাটিয়ে উঠবেন।\nকর্মক্ষেত্র উদ্দীপনাপূর্ণ থাকবে। বন্ধুস্থানীয় ব্যক্তির দ্বারা উপকৃত হবেন। ব্যবসায় প্রসার লাভ হবে। আর্থিক অনিশ্চয়তা কমে আসবে। পরিকল্পনা বাস্তবায়নে আলস্যের প্রশ্রয় দেবেন না।\nকোনো আর্থিক আলোচনার অগ্রগতি হবে। ব্যবসাক্ষেত্রে নতুন সম্ভাবনা সৃষ্টি হতে পারে। অন্যের সমস্যা সমাধানের জন্য উদ্যোগী হতে পারেন। একঘেয়েমি ও কাজে স্থবিরতা পরিহার করুন।\nআজ ভালো সময় কাটবে। সামাজিক যোগাযোগ বাড়বে। নতুন পরিকল্পনার অগ্রগতি। ব্যবসায় চাপ থাকলেও লাভবান হবেন। কারো সহায়তায় উপকার হবে। শরীরের যত্ন নেবেন।\nকোনো পরিকল্পনায় পরিবর্তন আনতে পারেন। প্রিয়জনের স্বাস্থ্যের অবনতি। স্বার্থের পরিপন্থী কারো অনুরোধ রক্ষা করতে হতে পারে। মতবিরোধ আছে—এমন মানুষ এড়িয়ে চলুন।\nকর্মক্ষেত্রে সুনাম বজায় থাকবে। কোনো অমীমাংসিত সমস্যা সমাধানের পথ পাবেন। কোনো অংশীদারি কাজে লাভবান হতে পারেন। ইচ্ছার বিরুদ্ধে অতিরিক্ত দায়িত্বের বোঝা নেবেন না।\nকাজে ব্যাঘাত ঘটতে পারে। সুযোগ হাতছাড়া হতে পারে। অতীতের ঘটনা মনের ওপর চাপ সৃষ্টি করতে পারে। ভুল সিদ্ধান্ত নেবেন না। অসমাপ্ত কাজ শেষ করুন। স্বাস্থ্যের প্রতি নজর দিন।\nআকস্মিক প্রাপ্তির সম্ভাবনা। কাজকর্মে প্রসার লাভ হবে। আর্থিক উন্নতির যোগ আছে। বিনোদনমূলক কাজে আগ্রহ বাড়বে। নতুন সম্ভাবনা ও সুযোগকে কাজে লাগাতে হবে।\nগতকালের তাপমাত্রা সর্বোচ্চ : ঢাকা ২৩.৬ ডিগ্রি সে.। চট্টগ্রাম ২৫.০ ডিগ্রি সে.। রাজশাহী ১৯.০ ডিগ্রি সে.। রংপুর ১৬.৫ ডিগ্রি সে.। খুলনা ২৪.৫ ডিগ্রি সে.। বরিশাল ২৪.৫ ডিগ্রি সে.। ময়মনসিংহ ২১.০ ডিগ্রি সে.। সিলেট ২৪.৫ ডিগ্রি সে.\nগতকালের তাপমাত্রা সর্বনিম্ন : ঢাকা ১৩.৬ ডিগ্রি সে.। চট্টগ্রাম ১৪.০ ডিগ্রি সে.। রাজশাহী ১০.৬ ডিগ্রি সে.। রংপুর ১১.০ ডিগ্রি সে.। খুলনা ১২.৬ ডিগ্রি সে.। বরিশাল ১০.৬ ডিগ্রি সে.। ময়মনসিংহ ১১.৫ ডিগ্রি সে.। সিলেট ১২.০ ডিগ্রি সে.\nআজ অস্থায়ীভাবে আংশিক মেঘলা আকাশসহ সারা দেশের আবহাওয়া শুষ্ক থাকতে পারে। মধ্যরাত থেকে সকাল পর্যন্ত দেশের নদী অববাহিকার কোথাও কোথাও মাঝারি থেকে ঘন কুয়াশা পড়তে পারে এবং দেশের অন্যত্র হালকা থেকে মাঝারি ধরনের কুয়াশা পড়তে পারে। সারা দেশে রাত ও দিনের তাপমাত্রা প্রায় অপরিবর্তিত থাকতে পারে। শ্রীমঙ্গল, পাবনা, বগুড়া, বদলগাছী, দিনাজপুর ও চুয়াডাঙ্গা অঞ্চলসমূহের ওপর দিয়ে মৃদু শৈত্যপ্রবাহ বয়ে যাচ্ছে এবং তা অব্যাহত থাকতে পারে।


মিউচুয়াল ফান্ডে লগ্নি করতে চান, তাহলে অবশ্যই জেনে নিন এই বিষয়গুলি | sangbadpratidin\nমিউচুয়াল ফান্ডে লগ্নি করতে চান, তাহলে অবশ্যই জেনে নিন এই বিষয়গুলি\n06:02 PM Apr 25, 2022 |\nজীবনে শুধু সঠিকটাই হবে, কোনও বেঠিক বা ভুল-ভ্রান্তি হবে না-এটা ভাবাটা বোকামি। মিউচুয়াল ফান্ডেও এই নীতি প্রযোজ্য। যেটা দরকার, সেটা হল ভেবে-চিন্তে পা বাড়ানো। যদি ভুল হয়েও যায়, সেক্ষেত্রে ‘কারেক্টিভ স্টেপস’ নিয়ে এগিয়ে চলাই শ্রেয়। বিস্তারিত জানাচ্ছেন প্রসূনজিৎ মুখার্জি\nআপনারা অনেকেই অনেকদিন ধরে মিউচুয়াল ফান্ডের মাধ‌্যমে লগ্নি করছেন এই বিশ্বাসে যে, মোটামুটি নানা সুচিন্তিত বক্তব্যের বা বিশ্লেষণের অধিকাংশই ঠিক হবে। যদি বলি যে অভিজ্ঞতার আলোয় দেখলে বোঝা যাবে যে বহু সিদ্ধান্তই ভুল, তাহলে কেমন লাগবে? বা, যদি বলি যে আজকের যা তথ‌্য ঠিক ভাবছেন, তা কাল হয়তো ভ্রান্ত প্রমাণিত হবে, আপনি ক্ষতিগ্রস্ত হবেন-তাহলে?\nআসলে ভুলচুক (ও অন‌্যদিকে কিছু সঠিক সিদ্ধান্ত) নিয়েই মানুষ। পোর্টফোলিওর খামতিগুলি স্বীকার করা ও ভুল শোধরানোই (‘কারেকটিভ স্টেপস’) অন‌্যতম প্রধান কর্তব‌্য – এই বার্তা দেওয়াই আমার উদ্দেশ্য। আমার মূল বিষয়, বুঝতেই পারছেন, মিউচুয়াল ফান্ড।\nপ্রথমেই বলি, ফান্ডকে সাধারণ ফাইন‌্যান্সিয়াল প্রোডাক্ট হিসাবে দেখবেন না। বহু বন্ধুবান্ধব আমাকে প্রায়ই জিজ্ঞাসা করেন, “আচ্ছা ফান্ডে এককালীন লগ্নি করব, না সিপ করব?” অথবা বলেন, “অমুক ফান্ড ২৫% রিটার্ন দিয়েছে, সেখানেই বিনিয়োগ করতে চাই।” এই সব ইস্যু ভালভাবে বিচার করে সিদ্ধান্ত নিতে হয়।\nআরও তলিয়ে দেখলে বুঝবেন, মিউচুয়াল ফান্ড ‘সময়’ নামক ‘ফ্যাক্টর’-এর দাস। এখানে মূলত ইকুইটি ফান্ডের কথা ধরেই চলছি। সময় অনেক কিছু উপহার যেমন দেয়, তেমনই অনেক কিছু হরণও করে। ইকুইটিতে ট্রেন্ড বা প‌্যাটার্ন (অথবা সাইকেল) খুব গুরুত্বপূর্ণ। অনেক সময় কিছু ফান্ড এই সব প‌্যাটার্নের ভিত্তিতে ভাল ‘পারফর্ম’ করে -তেমনই অন‌্য একাংশ নিচে তলিয়ে যায়। উপরে যাওয়া বা নিচে পড়ে যাওয়া, কিছুই প্রায় চিরস্থায়ী তো হতে পারে না! তাই উত্থান-পতন ঘিরেই লগ্নিকারীকে তাঁর ‘এক্সপেক্টেশন’ তৈরি করতে হয়।\nযে ফান্ড নিজস্ব (ভাল) পারফরম্যান্স ধরে রাখতে পারে, ‘অ‌্যাভারেজ প্লেয়ার’দের চাইতে উন্নতমানের রিটার্ন ধারাবাহিকভাবে আনে, সেটিকে চিহ্নিত করা তো সোজা। তবে ধারাবাহিকতার রেশ সবসময় থাকবে না, তালভঙ্গ হবে, এও শাশ্বত সত‌্য। বুদবুদ তৈরি হয়, ক্ষণস্থায়ী চিত্রটি নষ্ট হয়ে যায় অচিরেই-এমন তো আমরা প্রায়শই দেখি।\nএই প্রসঙ্গেই চলে আসে আমাদের একান্ত চাহিদার কথা। প্রতিটা টাইম ফ্রেমে একই ফান্ড ম‌্যানেজার নিয়মিতভাবে ভাল করছেন, তা প্রায় হয় না বললেই চলে। বছর দেড়েক ধরে দুর্দান্ত পারফরম‌্যান্স, আর তারপরেই মুখ থুবড়ে পড়া-অহরহ হয় স্টক মার্কেটের অনিশ্চয়তার মাঝে। সাধারণ রিটেল ইনভেস্টররা যেন কিছু ভাল ‘হ‌্যাবিট’ গঠন করেন, এমনটাই তাঁদের বলতে চাই। সময় আপনাকে সুযোগ দেবে, কম্পাউন্ডিং করায় সাহায‌্য করবে।\nশেষ করি আমার নিজস্ব একটি তত্ত্ব (আমার একান্ত বিশ্বাসও বটে) দিয়ে। একজন ফান্ড ম্যানেজার ৮-১০ বছর ধরে, কম্পাউন্ডিং-এর হিসাবে যদি ধরেন, মনে করুন ১২% রিটার্ন দিয়ে গিয়েছেন। এবং অন‌্য একজন তাঁরই সতীর্থ, খুব স্বল্প সময়ের জন‌্য ২৫% দিয়ে চমকে দিয়েছেন। আমি প্রথমজনকে প্রাধান‌্য দেব। অভিনন্দন জানাব। আশা করি আপনারাও বলবেন, ‘সাবাস!’\n[আরও পড়ুন: সাবধানি কদমে কমবে ঝুঁকি, লগ্নির আগে অবশ্যই জেনে নিন এই তথ্যগুলি]


বেসরকারি গ্রন্থাগারের এমপিওভুক্তি চাই - Bhorer Kagoj\nপ্রচ্ছদ মুক্তচিন্তা মুক্তচিন্তা বেসরকারি গ্রন্থাগারের এমপিওভুক্তি চাই\nপ্রকাশিত হয়েছে: সেপ্টেম্বর ১৯, ২০২০ , ৫:০০ অপরাহ্ণ\nদেশে সরকারি গণগ্রন্থাগার ৭১ আর নিবন্ধিত বেসরকারি গ্রন্থাগার ১ হাজার ৩৭৯টি। গ্রাম/ইউনিয়ন/ওয়ার্ড পর্যায়ের একটি গণগ্রন্থাগার পরিচালনায় অন্তত তিনজন স্টাফ/কর্মী দরকার। কমিটির সদস্যদের চাঁদা/সংগৃহীত অনুদানে গ্রন্থাগারগুলো পরিচালিত হয়। এসব গ্রন্থাগার টিকিয়ে রাখতে হলে স্কুল-কলেজের মতো টেকসই প্রাতিষ্ঠানিক কাঠামোয় নেয়া দরকার। প্রতিটি নিবন্ধিত বেসরকারি সাধারণ/গণগ্রন্থাগারে এমপিওভুক্ত মাধ্যমিক স্কুলের মতো সরকারি স্কেলে একজন সহকারী গ্রন্থাগারিক কাম ক্যাটালগার, একজন অফিস সহায়ক কাম কম্পিউটার অপারেটর ও একজন পিয়ন (এমএলএসএস) নিয়োগ দেয়া আবশ্যক। তাহলে গ্রন্থাগারগুলো টিকে যাবে। মানুষ গ্রন্থাগারমুখী হবে। তরুণ ও যুবসমাজকে মাদক ও খারাপ নেশা থেকে ফেরানোর কাজ সহজ হবে। রাষ্ট্র সুফল পাবে। গণগ্রন্থাগার হবে ‘দিন বদলের হাতিয়ার’।\nউল্লেখ্য, শিক্ষা, সংস্কৃতি ও গ্রন্থাগারবান্ধব প্রধানমন্ত্রী জননেত্রী শেখ হাসিনার নেতৃত্বাধীন সরকার মাধ্যমিক স্কুলে (হাইস্কুল) সহকারী গ্রন্থাগারিকের পদ সৃষ্টি করে জনগণের দীর্ঘদিনের একটি প্রত্যাশা পূরণ করেছে। সহকারী গ্রন্থাগারিক কাম ক্যাটলগারের মাসিক বেতন বেসিক ১৬ হাজার ৮০০, ইনক্রিমেন্ট ৮৪০ (৫ শতাংশ), বাড়ি ভাড়া ১ হাজার ও চিকিৎসা ভাতা ৫০০, সর্বমোট ১৭ হাজার ৩৭৬ টাকা। অফিস সহায়ক কাম কম্পিউটার অপারেটরের বেসিক ১০ হাজার ১৯১, ইনক্রিমেন্ট ৫০৯ টাকা, বাড়ি ভাড়া ১ হাজার ও চিকিৎসা ভাতা ৫০০ টাকা, সর্বমোট ১১ হাজার ১৩০ টাকা। পিয়ন (এমএলএসএস) বেসিক ৮ হাজার ৬৭৭, ইনক্রিমেন্ট ৪৩৩, বাড়ি ভাড়া ১ হাজার ও চিকিৎসা ভাতা ৫০০ টাকা, সর্বমোট ৯ হাজার ৬৯৯ টাকা।\nবাংলাদেশে বেসরকারি গ্রন্থাগারের ইতিহাস বেশ পুরনো। এখানে দেড় শতাধিক বছরের পুরনো গ্রন্থাগারও আছে। সেই তুলনায় গ্রন্থাগারের প্রসার বা বিকাশ ঘটেনি। পৃষ্ঠপোষকতার অভাবে অনেক গ্রন্থাগার বন্ধ হয়ে গেছে, অনেকগুলো বন্ধের উপক্রম।\nবাংলাদেশে বেসরকারি গ্রন্থাগারের ইতিহাস বেশ পুরনো। এখানে দেড় শতাধিক বছরের পুরনো গ্রন্থাগারও আছে। সেই তুলনায় গ্রন্থাগারের প্রসার বা বিকাশ ঘটেনি। পৃষ্ঠপোষকতার অভাবে অনেক গ্রন্থাগার বন্ধ হয়ে গেছে, অনেকগুলো বন্ধের উপক্রম। স্কুল, কলেজ, মাদ্রাসা, বিশ্ববিদ্যালয়, মসজিদ, মন্দির, গির্জা, সিনাগগ, প্যাগোডায় মানুষ বয়স, শ্রেণি, পেশা, জাতি, বর্ণ, ধর্মভেদে প্রবেশাধিকার পায়। কিন্তু গণগ্রন্থাগার বা সাধারণ গ্রন্থাগারে সবাই যেতে পারে, উন্মুক্ত। এজন্যই গণগ্রন্থাগারকে ‘পিপলস ইউনিভার্সিটি’ বা ‘গণবিশ্ববিদ্যালয়’ বলা যায়। দুঃখের বিষয়, দেশে এ খাত সবচেয়ে উপেক্ষিত, অবহেলিত।\nপরিবার, সমাজ, সংগঠন, প্রতিষ্ঠান, রাষ্ট্র সবই ঠিকঠাক চলছে। পান থেকে চুন খসার জো নেই। চারদিকে পণ্ডিত-মহাপণ্ডিত, রথি-মহারথি, বিশারদ-বিশেষজ্ঞের অভাব নেই। কিন্তু কাক্সিক্ষত মাত্রায় গণগ্রন্থাগারের প্রসার, উন্নয়ন হচ্ছে না। যুগ যুগ ধরে তা ‘চোখের আড়ালে’ই থেকে যাচ্ছে। ভাবখানা এমন যে, বই পড়ে কী হবে? ওটা আবার কী জিনিস? বই পড়ে কে ধনী লোক হয়েছে? অর্থাৎ ধনই মুখ্য, জ্ঞানার্জন নয়। এজন্যই সমাজে পচন ধরেছে।\nপাবলিক লাইব্রেরি (গণগ্রন্থাগার), জাদুঘর, প্রত্নতত্ত্ব অধিদপ্তর সংস্কৃতি মন্ত্রণালয়ের অধীন। বলাবাহুল্য, এই নিবন্ধের বিষয় আলোচ্য বিষয় গণগ্রন্থাগার। সুলতানি, মোগল, ব্রিটিশ শাসন পার হয়ে ভারতবর্ষ এখন কয়েকটি স্বাধীন-সার্বভৌম রাষ্ট্রে বিভক্ত। মানচিত্রের পাশাপাশি ঘটেছে এই উপমহাদেশে ব্যাপক রাজনৈতিক-সামাজিক-সাংস্কৃতিক পরিবর্তন ঘটেছে, ঘটছে। গড়ে উঠেছে হাজার হাজার শিক্ষা, সামাজিক, সাংস্কৃতিক ও ধর্মীয় প্রতিষ্ঠান। ১৯৭১ সালে আমরা পেয়েছি লাল-সবুজের স্বাধীন-সার্বভৌম বাংলাদেশ। দেখতে দেখতে অর্ধশতাব্দী হয়ে গেল। সেই তুলনায় দেশে গ্রন্থাগারের সংখ্যা বাড়েনি, বরং কমেছে। বড়ই আফসোস!\nসভাপতি, বাংলাদেশ গ্রন্থসুহৃদ সমিতি\nও বেরাইদ গণপাঠাগার।\nবিষয়: এমপিওভুক্তি গ্রন্থাগার বেসরকারি রাজনৈতিক সামাজিক


নির্বাচন বর্জনের চিন্তাই এখন চরম আত্মঘাতী হবে\nপ্রকাশিত: ০১:২২ পিএম, ১৩ নভেম্বর ২০১৮\nনির্বাচনের তফসিল বদলে ভোটগ্রহণের দিন ধার্য করা হয়েছে ৩০ ডিসেম্বর ২০১৮। বছর শেষ হওয়ার আগের দিন দেশে তৈরি হওয়া রাজনৈতিক সংকটের আপাতত একটি সমাধান শেষে নতুন বছরে পা রাখার এই সিদ্ধান্তটি নিঃসন্দেহে প্রশংসনীয়। দেশের অন্যতম বড় রাজনৈতিক জোট হিসেবে সদ্য আত্মপ্রকাশকারী জাতীয় ঐক্যফ্রন্ট তাতে খুশি নয়। তারা বলতে চাইছে যে, ভোটগ্রহণ পিছিয়ে জানুয়ারির মধ্যভাবে নেয়া হোক, এর কারণ হিসেবে তারা মূলত বিদেশিদের পক্ষে বছর শেষের ছুটি কাটাতে বাংলাদেশে না থাকার অজুহাতটিকেই বড় করে দেখছেন।\nআমরা স্মরণ করতে পারি যে, ২০০৮ সালের সাধারণ নির্বাচনও ডিসেম্বরের শেষ নাগাদ অর্থাৎ ২৮ ডিসেম্বর অনুষ্ঠিত হয়েছিল। কিন্তু তখন এই প্রশ্ন কেউ তোলেনি যে, এর ফলে বছর শেষের ছুটি কাটাতে বিদেশিরা বাংলাদেশের বাইরে থাকবে, সুতরাং নির্বাচনে কারচুপি করা সহজ হবে।\nযুক্তিটা এ কারণেই খোঁড়া যে, এর ফলে নিজেদের রাজনৈতিক সক্ষমতাকেও অনেক বেশি প্রশ্নবিদ্ধ করা হয় এবং নিজেদের রাজনৈতিক সংকটের জন্য বিদেশি মুরুব্বিদের দ্বারস্থ হওয়ার ক্ষুদ্রতাও প্রকট হয়ে ওঠে। বাংলাদেশের রাজনীতিতে বিদ্যমান সংকট সমূহকে তালিকাভুক্ত করা হলে এই বিদেশি-নির্ভরতা তালিকার প্রথম দিকেই স্থান করে নেবে, তাতে কোনোই সন্দেহ নেই। এবং এক্ষেত্রে কোনো রাজনৈতিক দলই কারো চেয়ে কম যায় না।\nআওয়ামী লীগ বিরোধী দলে থাকাকালেও বিদেশিদের কাছে ধর্ণা দিয়েছে দেশের অভ্যন্তরীন পরিস্থিতি নিয়ে আর বিএনপি বিষয়টিকে অন্য মাত্রায় নিয়ে গিয়েছে গত দশ বছরের বিরোধী রাজনীতি করতে গিয়ে। এখন এমন অবস্থায় এসে পৌঁছেছে দলটি যে, তাদের দিন শুরু হয় বিদেশিদের কাছে নালিশ করে এবং দিন শেষও হয় এই নালিশের মধ্য দিয়ে। দেশের নাগরিককে এ রকমভাবে খাঁটো করার অধিকার কোনো রাজনৈতিক দলের আছে কি না সে প্রশ্ন নিশ্চয়ই ভোটাররা তুলতে পারেন এবং সে প্রশ্ন তোলার সময় এখনই।\nআমরা জানি যে, মাত্র অল্প সময়ের ব্যবধানে বাংলাদেশে একটি সুস্থ ধারার রাজনৈতিক পরিস্থিতি তৈরি হয়েছে। স্বীকার করতেই হবে যে, এই পরিস্থিতি সৃষ্টিতে উভয় পক্ষের সদিচ্ছা রয়েছে। বিশেষ করে বিএনপির রাজনীতি পর্যালোচনা করলে আমরা দেখতে পাই যে, রাজনৈতিক সংকটকে দলটি শুরু থেকেই উত্তুঙ্গে নিয়ে গিয়েও নিজেদের জেদ বজায় রাখতে তারা পিছপা হয় না। ছিয়ানব্বইয়ের একতরফা নির্বাচন অনুষ্ঠান এবং তার ফলশ্রুতিতে দেশের রাজনীতিতে নতুন অচলাবস্থার সৃষ্টি হওয়া ও শেষ পর্যন্ত একটি নতুন সরকার-ব্যবস্থা প্রণয়নে গিয়ে সেটি শেষ হওয়ার ইতিহাস আমাদের সকলেরই জানা।\nঅপরদিকে ২০০৬ সালে এসে আবারও সেই রাজনৈতিক গোয়ার্তুমি আমরা দেখি, শেষ পর্যন্ত একই ব্যক্তির রাষ্ট্রপতি ও প্রধান উপদেষ্টা হওয়ার ফলাফল হিসেবে একটি সেনা সমর্থিত তত্ত্বাবধায়ক সরকারের হাতে জাতিকে ফেলে বিএনপি কেবলমাত্র নির্বাচনে পরাজিত হয়েছিল তা’ই নয়, তারপর থেকে বিএনপির রাজনীতিও জিয়া পরিবারের হাত থেকে ফসকে যেতে শুরু করে। অনেকেই এই বিতর্ক তুলতে পারেন যে, বিএনপির নেতৃত্ব জিয়া পরিবারের হাতে থাকার ফলেই দেশের চলমান রাজনীতিতে দু’টি বৃহৎ পক্ষের মধ্যে সম্পর্ক কখনও স্বচ্ছন্দ্য হতে পারেনি। বিশেষ করে, ১৫ আগস্ট বেগম জিয়ার জন্মদিন পালন এবং ২১ আগস্টের গ্রেনেড হামলার সঙ্গে তারেক জিয়ার নাম জড়ানোর ফলে রাজনীতিতে দু’পক্ষের মধ্যে সম্পর্ক ব্যক্তিগত শত্রুতায় পর্যবশিত হয়েছিল। এই মুহূর্তে যদি বেগম জিয়া কিংবা তারেক জিয়া সশরীরে উপস্থিত থেকে বিএনপির রাজনীতিকে নিয়ন্ত্রণ করতে পারতেন তাহলে কি আজকের মতো এ রকম রাজনৈতিক পরিবেশ আমরা দেখতে পেতাম? অনেকেই সন্দেহ প্রকাশ করবেন তাতে। কিন্তু দেশের মানুষ রাজনীতিতে এ রকম একটি সুস্থ ও স্বাভাবিক পরিবেশ বজায় থাকুক সেটা চাইছেন।\nবিএনপির নেতাকর্মী, সমর্থক কিংবা শুভাকাঙ্ক্ষীদেরও অনেকেই এ কথা স্বীকার করে থাকেন যে, আজকে যে দলটি চরমতম সংকটের মধ্যে পড়েছে তার অন্যতম কারণ দলটির নেতৃত্বে থাকা জিয়া পরিবারের সদস্যদের দ্বারা দলটিকে কেবল নিজেদের স্বার্থে ব্যবহার করা। এর ফলে দলটির বিশাল সমর্থকগোষ্ঠীর স্বার্থের কথা বিবেচনায় না এনে পরিবারকে প্রাধান্য দেওয়ায় দলটির ভেতরেই ক্ষোভ তৈরি হয়েছে এবং স্বার্থের দ্বন্দ্বে দলের বর্ষীয়ান নেতৃত্ব থেকে তরুণ নেতৃত্বকে দল থেকে দূরে সরতে দেখা গেছে। ১/১১-র পরিস্থিতি তৈরি হওয়ার পর থেকে যে সকল নেতৃবৃন্দ বিএনপির পাশ থেকে সরে গিয়েছিল তাদের বেশিরভাগই জিয়া পরিবারের একগুঁয়েমিকে কারণ হিসেবে বর্ণনা করেছিল। অপরদিকে আওয়ামী লীগে যারা ১/১১-র সময় দলের বিরোধীতা করতে চেয়েছিল তারা মূলত শেখ হাসিনা-বিদ্বেষ থেকেই এ পথে নেমেছিল। কিন্তু সে সমস্যা আওয়ামী লীগ কাটিয়ে উঠতে পারলেও বিএনপি কতটা পেরেছে তা নিয়ে সন্দেহ রয়েছে অনেকেরই।\nএখন যখন বিএনপির চেয়ারপারসন বেগম জিয়া দুর্নীতির দায়ে ১৭ বছরের কারাদণ্ড (দুই মামলায়) মাথায় নিয়ে জেলে শাস্তি ভোগ করছেন এবং ভারপ্রাপ্ত চেয়ারপারসন হিসেবে তারেক জিয়াও কারাদণ্ড মাথায় নিয়ে বিদেশে পলাতক জীবন যাপন করছেন তখন দলটিকে ভর করতে হয়েছে ড. কামাল হোসেনের নেতৃত্বের ওপর, রব-মান্না-কাদের সিদ্দিকীর মতো নেতাদের খবরদারির ওপর এবং শোনা যাচ্ছে আসন ভাগাভাগি নিয়ে ইতোপূর্বে ডা. বদরুদ্দোজা চৌধুরীর সঙ্গে যে বিতণ্ডা সৃষ্টি হয়েছিল সেই একই বিতণ্ডা সৃষ্টি হতে যাচ্ছে নবগঠিত ঐকফ্রন্টের শরীকদের ক্ষেত্রেও। কিন্তু রাজনৈতিক অস্তিত্ব টিকিয়ে রাখার জন্য দলটিকে হয়তো এটাও মেনে নিতে হবে এবং যুক্তফ্রন্টের শরীকদেরকে যুক্তির বাইরেও ছাড় দিতে হবে বিএনপিকে।\nকিন্তু ঠিক এ রকমই একটি সময়ে বিএনপি মহাসচিবের একটি হুমকি বেশ গুরুত্ব দিয়ে প্রকাশ করেছে দেশের অন্যতম প্রধান একটি দৈনিক। সেখানে নির্বাচনে যাওয়ার সিদ্ধান্ত পুনর্বিবেচনা করার হুমকি দিয়েছেন মির্জা ফখরুল ইসলাম আলমগীর। মজার ব্যাপার হলো, এই মুহূর্তে বিএনপি কি ঠিক সেই জায়গাতে আছে কি না সে প্রশ্নের উত্তর খুঁজতে হবে আগে। যে পরিস্থিতিতে বিএনপি-সমর্থিত জাতীয় ঐক্যফ্রন্ট নির্বাচনে যাওয়ার ঘোষণা দিয়েছে তা কেবল অভূতপূর্বই নয়, বরং সকলের কাছে প্রশংসা কুড়িয়েছে। বিশেষ করে, যে ৭-দফা দাবি নিয়ে তারা প্রধানমন্ত্রীর নেতৃত্বে ক্ষমতাসীন জোটের সঙ্গে সংলাপে বসেছে তার কোনোটিই সেই অর্থে মানা হয়েছে বলে কেউ মনে করেন না। কিন্তু তারপরও নির্বাচনে যাওয়ার সিদ্ধান্তকে সময়োপযোগী এবং বলকে সরকারি দলের কাছে ঠেলে দেওয়ার চমৎকার কৌশল হিসেবেই দেখছে সকলে।\nএই কৌশলে যদি সরকারি দল ‘ফাউল’ খেলার চেষ্টা করে তাহলে জনগণ সেটা মেনে নেবে বলে মনে হয় না। ফলে আওয়ামী লীগ-কল্পিত সুবিধাজনক স্থান থেকে দলটিকে বেশ সংকটের ভেতরই এনে ফেলতে সক্ষম হয়েছে জাতীয় ঐক্যফ্রন্ট নির্বাচনে আসার ঘোষণা দিয়ে। সবচেয়ে বড় কথা হলো, দীর্ঘ দশ বছর পর বিএনপির নেতাকর্মীরা উজ্জীবিত হয়ে উঠেছেন ভোটের আনন্দে। তারা কি মেনে নেবেন কোনোভাবে যদি মির্জা ফখরুল কথিত নির্বাচনে যাওয়ার সিদ্ধান্তকে বদলানো হয়? আরও বড় কথা হলো, তাতে কি আওয়ামী লীগ বসে থাকবে নির্বাচন না করে? ২০১৪ সালের ৫ জানুয়ারি আওয়ামী লীগ বসে থাকেনি এবং তারা পাঁচ বছর দেশ চালিয়ে তাদের রাজনৈতিক সক্ষমতার প্রমাণ দিয়েছে। সংগঠন হিসেবে বিএনপির দুর্বলতার সুযোগ সম্পূর্ণভাবে কাজে লাগাতে সক্ষম হয়েছে আওয়ামী লীগ। আরও একটি পয়েন্ট আমাদের মনে রাখতে হবে যে, ২০১৩ সালে শুরু হওয়া দেশব্যাপী আগুন-সন্ত্রাস বিএনপিকে আসলে রাজনৈতিকভাবে অনেক পিছিয়ে দিয়েছে। দেশ ও দেশের মানুষ এটা ভালোভাবে গ্রহণ করেনি। এখনও যে নবগঠিত ঐক্যফ্রন্ট কোনো ধরনের আন্দোলনের পথে যাচ্ছে না সেটা সেই অভিজ্ঞতা-লব্ধ শিক্ষা। সুতরাং, নতুন করে নির্বাচন বর্জন কিংবা কোনো অজুহাত দেখিয়ে নির্বাচনকে বানচাল করার চেষ্টা হবে আত্মঘাতী, সেটা যে পক্ষই করুক না কেন।\n১৯৭৫ সালে বঙ্গবন্ধুকে হত্যার মধ্য দিয়ে আওয়ামী লীগকে যে ভয়ঙ্কর দূরবস্থার মধ্যে ঠেলে দেওয়া হয়েছিল দীর্ঘদিন সেই দুঃসহ রাজনৈতিক অচলায়তনে থেকেই দলটি ধীরে ধীরে নতুন করে শক্তিশালী হওয়ার সক্ষমতা দেখিয়েছে শেখ হাসিনার নেতৃত্বের কারণে। বিএনপি এখন যে দুঃসময় পার করছে তার জন্য দলটির নেতৃত্ব এককভাবে দায়ী, যে কথা আগেই বলা হয়েছে। আওয়ামী লীগের দূরবস্থা আর বিএনপির দূরবস্থা কোনোভাবেই এক নয় বা তুলনীয় নয়, কিন্তু এর থেকে বাংলাদেশের রাজনীতির যে শিক্ষণীয় অনেক কিছুই রয়েছে তা বলাই বাহুল্য।\nআওয়ামী লীগ তার দুঃসময় কাটাতে এমন কোনো নির্বাচন নেই যাতে সে অংশগ্রহণ করেনি। নির্বাচনই যে রাজনৈতিক দুঃসময় অতিক্রম করার সবচেয়ে বড় মহৌষধ তা আওয়ামী লীগ প্রমাণ করেছে। কিন্তু বিএনপি প্রথমবারেই সেই সক্ষমতা প্রমাণের সুযোগ হাতছাড়া করেছে ২০১৪ সালে নির্বাচনে অংশগ্রহণ না করে। ফলে এবারও যদি সে রকম কিছু করে তাহলে দলটির অস্তিত্ব বিপন্ন হওয়ার সম্ভাবনা তৈরি হবে, তাতে কোনোই সন্দেহ নেই। বাংলাদেশের সার্বিক রাজনীতির জন্যও সেটা কোনো স্বস্তিদায়ক বিষয় হবে না, সেটাও আমাদের মানতে হবে।\nঢাকা ১৩ নভেম্বর, মঙ্গলবার ২০১৮\n২০১৪ সালের মত এবারও সে রকম কিছু করলে দলটির (বিএনপি) অস্তিত্ব বিপন্ন হওয়ার সম্ভাবনা তৈরি হবে, তাতে কোনোই সন্দেহ নেই। বাংলাদেশের সার্বিক রাজনীতির জন্যও সেটা কোনো স্বস্তিদায়ক বিষয় হবে না\nসরকারি দল ‘ফাউল’ খেলার চেষ্টা করলে জনগণ সেটা মেনে নেবে বলে মনে হয় না। দলটিকে বেশ সংকটের ভেতর ফেলতে সক্ষম হয়েছে জাতীয় ঐক্যফ্রন্ট\nসংলাপ-সমঝোতা-নির্বাচন : জনগণ কী চায়?\nহাসিনা-কামাল সংলাপ : রাজনীতিতে নতুন ইতিহাস রচনার প্রয়াস\nবিএনপি-জামায়াতকে নিয়ে ড. কামালের বঙ্গবন্ধুর স্বপ্নের বাস্তবায়ন!!\nসুযোগ পেলে কোহলিকে আউট করতে চান জাহানারা আলম\nআদিবাসী, উপজাতি ও ক্ষুদ্র নৃ-গোষ্ঠী\nবিশ্বাস-অবিশ্বাসের দোলাচলে করোনা ভ্যাকসিন\nবাজে চাহিদা ব্যবস্থাপনায় সামাজিক বাজারজাতকরণ\nপর্দার আড়ালে রয়ে যাওয়া এক মহিয়সী নারী\nকরোনা পরবর্তী মানসিক পুনর্বাসন জরুরি\nশহীদ শেখ কামাল : বঙ্গবন্ধু ও শেখ হাসিনার স্মৃতিতে\nডিনার সেট, পূর্বাচলের প্লট ও ডিমার্কেটিং\nতারুণ্যের প্রতীক শহীদ শেখ কামাল\nবঙ্গমাতা : ইতিহাস নির্মাণে যার ছিল স্বার্থশূন্য হৃদয়ের প্রণোদনা\nজনদুর্ভোগ দূর করুন\nরবীন্দ্র ভাবনায় বিশ্ববিদ্যালয়\nকরোনার মধ্যেই বন্যার হানা কবে যাবে দুর্ভাবনা\nজনকল্যাণই হোক মুখ্য


নগর আওয়ামী লীগের ইউনিট সম্মেলনে বাধা নেই, সংকেত ছাড়াই 'সমাপ্ত' ঢাকার বৈঠক\nআলোকিত প্রতিবেদক ১৬ জানুয়ারি ২০২২ ৪:৫৬ অপরাহ্ন\nচট্টগ্রাম মহানগর আওয়ামী লীগের ইউনিট সম্মেলনে আর কোনো বাধা নেই। ১০২ ইউনিটের সম্মেলন শেষ হলেও বাকি ২৭ ইউনিটের সম্মেলন শেষ করেই ওয়ার্ড সম্মেনল— এমন তথ্য জানিয়েছেন নগর আওয়ামী লীগের সিনিয়র সহসভাপতি নঈম উদ্দিন চৌধুরী। বিরোধ মীমাংসার ‘বৈঠক’ শেষে তিনি আলোকিত চট্টগ্রামকে এ কথা জানান।\nতিনি বলেন, ইউনিট সম্মেলন নিয়ে কয়েকজন আপত্তির কথা জানান। তাদের আপত্তির বিষয়ে চট্টগ্রাম মহানগর আওয়ামী লীগ সভাপতি ও সাধারণ সম্পাদক পুঙ্খানুপুঙ্খ ব্যাখ্যাও দিয়েছেন।\nজানা যায়, চট্টগ্রাম নগর আওয়ামী লীগের বিরোধ মীমাংসায় নগরের সভাপতি ও সাধারণ সম্পাদক ছাড়া সহসভাপতি এবং যুগ্ম সম্পাদকদেরও ডাকা হয়। ১৬ জানুয়ারি (রোববার) রাজধানীর ধানমণ্ডিতে আওয়ামী লীগের দলীয় সভানেত্রীর কার্যালয়ে এই বৈঠক অনুষ্ঠিত হয়।\nকেন্দ্রীয় আওয়ামী লীগের যুগ্ম সাধারণ সম্পাদক মাহবুবুল আলম হানিফ এমপির সভাপতিত্বে অনুষ্ঠিত সভায় প্রধান অতিথি ছিলেন আওয়ামী লীগের প্রেসিডিয়াম সদস্য ইঞ্জিনিয়ার মোশাররফ হোসেন এমপি। সভা পরিচালনা করেন চট্টগ্রাম বিভাগের দায়িত্বপ্রাপ্ত সাংগঠনিক সম্পাদক ও জাতীয় সংসদের হুইপ আবু সাঈদ আল মাহমুদ স্বপন।\nঅসুস্থতার কারণে নগর আওয়ামী লীগের দুই সহসভাপতি ডা. আফসারুল আমিন চৌধুরী এমপি ও নুরুল ইসলাম বিএসসি সভায় উপস্থিত ছিলেন না।\nএদিকে সভায় নগর আওয়ামী লীগের দুই সদস্য শিক্ষা উপমন্ত্রী মহিবুল হাসান চৌধুরী নওফেল এবং সাংসদ এমএ লতিফ উপস্থিত ছিলেন। সদস্য না হওয়ার পরও নগরের জনপ্রতিনিধির হওয়ার কারণে তাদের আমন্ত্রণ জানানো হয়।\nবৈঠকে কেন্দ্রীয় আওয়ামী লীগের যুগ্ম সাধারণ সম্পাদক, তথ্য ও সম্প্রচার মন্ত্রী ড. হাসান মাহমুদ এমপি, অর্থ সম্পাদক ওয়াসিকা খান এমপি, চট্টগ্রাম নগর আওয়ামী লীগের ভারপ্রাপ্ত সভাপতি মাহাতাব উদ্দিন চৌধুরী, সিনিয়র সহসভাপতি নঈম উদ্দিন চৌধুরী, সহসভাপতি খোরশেদ আলম সুজন, জহিরুল আলম দোভাষ ডলফিন, সুনীল সরকার ও আলতাফ হোসেন চৌধুরী বাচ্চু, সাধারণ সম্পাদক আ জ ম নাছির উদ্দিন, যুগ্ম সাধারণ সম্পাদক ও চসিক মেয়র রেজাউল করিম চৌধুরী, বদিউল আলম উপস্থিত ছিলেন।\nআরও পড়ুন: লাইফ সাপোর্টে আওয়ামী লীগ নেতা শমসের, হাসপাতালে ছুটে গেলেন মাহাতাব—নাছির\nনগর আওয়ামী লীগের সিনিয়র সহসভাপতি নঈম উদ্দিন চৌধুরী আলোকিত চট্টগ্রামকে বলেন, এটি ছিল ‘সৌজন্য বৈঠক’। সংগঠন করতে হলে একসঙ্গে এক মেরুতেই কাজ করতে হবে। শিষ্টাচারের মধ্যে কথাবার্তা বলা উচিত। চট্টগ্রাম নগরের সমস্যা সমাধান নগর আওয়ামী লীগেই ছিল। কিন্তু তা মানতে না পারায় ঢাকার বৈঠকে যেতে হয়েছে। নগর কমিটির নেতারা কেউ তো আর শিশু নয়, মুরুব্বি বয়সেও যদি নিজেদের সমস্যা নিজেরা সমাধান করতে না পারি— এটা লজ্জার।\nতিনি বলেন, নগরের বাকি ২৭ ইউনিট সম্মেলন শেষে নগর আওয়ামী লীগের সভায় ওয়ার্ড কমিটির সিদ্ধান্ত নেওয়া হবে। এরপরই ওয়ার্ডের সম্মেলনে কেন্দ্রীয় নেতাদের আমন্ত্রণ জানানো হবে।\nআওয়ামী লীগের এই সিনিয়র নেতা বলেন, বৈঠক কারোর প্রতি কেউ তেমন গুরুতর অভিযোগ তোলেননি। একে অপরের প্রতি সম্মান রেখেই আলাপ-আলোচনা হয়েছে।\nআওয়ামী লীগআলোকিত চট্টগ্রামইউনিট সম্মেলনসম্মেলন\nএস এম লিটন বলেছেন4months আগে\nইউনিট কমিটি সমাপ্ত হওয়ার পর ওয়ার্ড কমিটি গুলো করতে ত্যগী নির্যাতিত মামলা হামলার শিকার ৯০/৯৬ আন্দোলন যারা ভূমিকা রেখেছে বর্তমানে হাইব্রীট এর নিকট পরাজিত বা গ্রুপতত্ত্বের নিকট অসহায় হয়ে আছে তাদের কে শুষ্ঠ নিরপেক্ষ তদন্তকরে বা অতীতের রাজনীতি প্রোফাইল ডকোমেন্ট জমা নিয়ে যাচাইবাছাই করে ওয়ার্ড কমিটি করলে তাহা সকলের গ্রহন যোগ্য হবে,,বর্তমানে ইউনিট কাউন্সিল অনেক হাইব্রীট এসেছে ভাই আসির্বাদ অথবা টাকার আসির্বাদ। যোগ্যতা শ্রম মেধা সব পরাজিত হয়েছে।


বিশ্বজিৎ-আরাত্রিকাকে নিয়ে এবার জি বাংলায় আসতে চলেছে নতুন ধারাবাহিক 'খেলনা বাড়ি'! সঙ্গে দর্শকদের জন্য রয়েছে দারুণ চমক, জানুন বিস্তারিত - Kolkata Journal\nHome/বিনোদন/বাংলা সিরিয়াল/বিশ্বজিৎ-আরাত্রিকাকে নিয়ে এবার জি বাংলায় আসতে চলেছে নতুন ধারাবাহিক ‘খেলনা বাড়ি’! সঙ্গে দর্শকদের জন্য রয়েছে দারুণ চমক, জানুন বিস্তারিত\nবিশ্বজিৎ-আরাত্রিকাকে নিয়ে এবার জি বাংলায় আসতে চলেছে নতুন ধারাবাহিক ‘খেলনা বাড়ি’! সঙ্গে দর্শকদের জন্য রয়েছে দারুণ চমক, জানুন বিস্তারিত\nএই মুহূর্তে দর্শকের মনোযোগ আকর্ষণ করার জন্য একের পর এক নতুন সিরিয়াল সম্প্রচারের কথা ঘোষণা করতে দেখা যাচ্ছে স্টার জলসা থেকে শুরু করে জি বাংলা কর্তৃপক্ষকে। এবার জানা গেল ‘খেলনা বাড়ি’ নামে আরও একটি নতুন ধারাবাহিক আসতে চলেছে জি বাংলার পর্দায়। জানা গিয়েছে ‘কে আপন কে পর’ খ্যাত অভিনেতা বিশ্বজিৎ ঘোষকে দেখতে পাওয়া যাবে এই ধারাবাহিকের মুখ্য ভূমিকায়। অপরদিকে তার বিপরীতে অভিনয় করবেন সান বাংলার অন্যতম জনপ্রিয় ধারাবাহিক ‘অগ্নিশিখা’ সিরিয়ালের নায়িকা আরাত্রিকা মাইতিকে।\nএদিন এই ধারাবাহিকের প্রোমো সামনে আসবেই আগ্রহ প্রকাশ করতে দেখা গিয়েছে দর্শকদের। প্রসঙ্গত ধারাবাহিকের গল্প অনুযায়ী ধারাবাহিকের নায়ক একজন বড়লোক পরিবারের সন্তান যে জমি অধিগ্রহণ করার কাজ শুরু করেছে। অপরদিকে ধারাবাহিকের নায়িকা দোকানে খেলনা বিক্রি করে এবং এই জমি অধিগ্রহণের চূড়ান্ত বিরোধী সে।\nপ্রোমো দেখে দর্শকরা বেশ বুঝতে পেরেছেন হয়তো বিরোধিতা দিয়ে শুরু হলেও একে অপরের প্রেমে পড়বে এই ধারাবাহিকের মুখ্য দুই চরিত্র। তবে এদিন কমেন্টের মাধ্যমে অনেকেই অন্যরকম গল্প দেখতে চেয়ে দাবি করেছেন ধারাবাহিকের নির্মাতাদের কাছে। নিজেদের মতামত জানাতে গিয়ে তাঁরা জানিয়েছেন চিরাচরিত একই রকম গল্প দেখতে চাননা তারা। তবে নতুন এই জুটিকে কিন্তু ইতিমধ্যেই বেশ পছন্দ করে ফেলেছেন দর্শকরা।\n'কোয়েল ঠিক জয়ললিতার মতো, ওকে মুখ্যমন্ত্রী হিসেবে দেখতে চাই'! কোয়েল মল্লিকের জন্মদিনে মুখ খুললেন অভিনেতা হিরণ চট্টোপাধ্যায়\nমিঠাইকে হারাতে সিদ্ধার্থ ওরফে রিকির গার্লফ্রেন্ড হয়ে এবার হাজির দ্বিতীয় নায়িকা! সামনে এল 'মিঠাই' ধারাবাহিকের দ্বিতীয় নায়িকার ছবি


'আমার কথার ভুল মানে বের করেছে, আমি কেকে'র অন্ধভক্ত ওঁর উপর কেন রাগ থাকবে'! জনপ্রিয় গায়ক কেকে-র মৃত্যুর পর নিজের কথা অস্বীকার করলেন রূপঙ্কর বাগচী, কেকে-র মৃত্যুতে সুর বদল রূপঙ্কর বাগচির! - Bartaman Kolkata\nHome/ভাইরাল ভিডিও/‘আমার কথার ভুল মানে বের করেছে, আমি কেকে’র অন্ধভক্ত ওঁর উপর কেন রাগ থাকবে’! জনপ্রিয় গায়ক কেকে-র মৃত্যুর পর নিজের কথা অস্বীকার করলেন রূপঙ্কর বাগচী, কেকে-র মৃত্যুতে সুর বদল রূপঙ্কর বাগচির!\nKK KK Demise Rupankar Bagchi Singer KK Viral কেকে কেকে রূপঙ্কর কেকে-র মৃত্যু নিয়ে রূপঙ্কর রূপঙ্কর বাগচি\nঋষভ পন্থ ৬ মারতেই গ্যালারিতে লাফিয়ে উঠে জাতীয় পতাকা ওড়ালেন সুপারস্টার অভিনেত্রী ঊর্বশী রৌটেলা, তুমুল ভাইরাল ভিডিও\nখালি রাস্তায় স্কুল ড্রেস পরে উদ্দাম নাচ ছাত্রীর! আবারো স্কুল ড্রেসে ইনস্টারিল বানিয়ে সোশ্যাল মিডিয়ায় ভাইরাল অ্যাঞ্জেল নেহা, ভাইরাল ভিডিও\n‘আর ফুচকা খেতে দেব না’! শুভশ্রীর খেতে থাকা ফুচকা মুখের সামনে থেকে কেড়ে নিলো রাজ চক্রবর্তী, সোশ্যাল মিডিয়ায় তুমুল ভাইরাল ভিডিও


কোহালি, ধোনিদের দেখে নিজেকে তৈরি করেন আকবর আলী – Chandpur24\nকোহালি, ধোনিদের দেখে নিজেকে তৈরি করেন আকবর আলী\nUpdate Time : ফেব্রুয়ারি, ১৩, ২০২০, ১১:৫১ অপরাহ্ণ\nমো. নাছির উদ্দীন : বিশ্বজয়ী দলের তালিকায় বাংলাদেশ ক্রিকেটকে জায়গা করে দিয়েছেন অনূর্ধ্ব-১৯ দলের অধিনায়ক আকবর আলী। তাঁর অপরাজিত ৪৩ রানের সৌজন্যেই প্রথম বার বিশ্বমঞ্চে ট্রফি জিতেছে বাংলাদেশ। তাও ভারতের মতো শক্তিশালী দলকে হারিয়ে। কিন্তু ১৮ বছরের এই তরুণ বাইশ গজেও যেমন লড়াকু, মাঠের বাইরেও চারিত্রিক কাঠিন্য দেখার মতো।\nগত ২২ জানুয়ারি বিশ্বকাপ চলাকালীন বোনকে হারিয়েছেন। কিন্তু পরিবারের কেউ তাঁকে সেই খবর জানায়নি। বিশ্বকাপে ছেলের মনঃসংযোগ নষ্ট হতে দিতে চাননি আকবরের পরিবার। কিন্তু ২৬ জানুয়ারি পরিবারের এক সদস্যকে ফোন করার পরে পুরো ঘটনা জানতে পারেন তিনি। নিজেকে কী ভাবে সামলাবেন, বুঝতে পারছিলেন না আকবর। বিশ্বজয়ের পরে আকবর বলেন, ‘‘সে বিষয় নিয়ে আমি কিছু বলতে চাই না। তাঁর কথাতেই স্পষ্ট, বোনের মৃত্যু এখনও মেনে নিতে পারেননি তরুণ উইকেটকিপার-ব্যাটসম্যান।\n২০১২ সালে বাংলাদেশ ক্রীড়া শিক্ষা প্রতিষ্ঠানে (বিকেএসপি) ভর্তি হন আকবর। সেখানেই ক্রিকেটের সঙ্গে চলতো পড়াশোনা। ছোট থেকেই দেশের হয়ে খেলার স্বপ্ন ছিল আকবর আলীর। প্রিয় ক্রিকেটার সাকিব আল হাসানকে দেখে ব্যাট ধরা শিখেছেন। সেই সঙ্গেই আগ্রহ ছিল উইকেটকিপিংয়ে। বিশ্বকাপে যে ধৈর্যশীল ইনিংস উপহার দিয়েছেন তিনি, তাতে ক্রিকেটবিশ্ব মুগ্ধ। মহেন্দ্র সিংহ ধোনির সঙ্গেও তুলনা শুরু হয়ে গেছে তাঁর। কিন্তু আকবর আলী তুলনা চান না। বলেন, ‘‘ধোনি কিংবদন্তি। তাঁর সঙ্গে আমার তুলনা চাই না। তবে স্পিনারদের বিরুদ্ধে ও যে ভাবে কিপিং করে, সেখান থেকে শেখার চেষ্টা করি। আর পেসারদের বিরুদ্ধে আমার পছন্দের উইকেটকিপার ঋদ্ধিমান সাহা। আমি মনে করি, বিশ্বের সেরা উইকেটকিপার ঋদ্ধিদা।’’\nসাকিবের ভক্ত হলেও বিশ্বকাপের আগে বিরাট কোহালির রান তাড়া করার বেশ কয়েকটি ভিডিও ইউটিউবে দেখেছেন আকবর। কেন বিরাটকে ‘চেজমাস্টার’ বলা হয়, সেই আগ্রহেই ভারতীয় অধিনায়কের ইনিংসে নজর রাখতে পছন্দ করেন তিনি। ‘‘কোহালির মতো ব্যাটসম্যান ক্রিকেটবিশ্বে নেই। চেষ্টা করি, ওর প্রত্যেকটি ইনিংসে নজর রাখার। বিশ্বকাপের আগে ওর প্রচুর ইনিংসের ক্লিপিংস দেখেছি। কী ভাবে রান তাড়া করতে হয়, ক্রিকেটবিশ্বকে শিখিয়েছে বিরাট। আমিও ওর মতো রান তাড়া করতে পছন্দ করি। এ ধরনের কঠিন পরিস্থিতির জন্যই অপেক্ষা করি।’’\nপ্রথম বিশ্বকাপ বাংলাদেশের মানুষদের উৎসর্গ করেছেন আকবর আলী। আমাদের দেশে ক্রিকেট প্রচণ্ড জনপ্রিয়। জয়-পরাজয়ে সব সময়েই সমর্থকেরা পাশে থাকেন। অনেক ম্যাচে আমরা তাঁদের প্রত্যাশা পূরণ করতে পারিনি। কিন্তু তাতে সমর্থনে কোনও ঘাটতি লক্ষ্য করিনি। বরং গত ৯ ফেব্রুয়ারি পচেফস্ট্রুমে ভারতীয় সমর্থকদের চেয়েও বোধহয় আমাদের সমর্থকেরাই বেশি গলা ফাটিয়েছিলেন। এই বিশ্বকাপ প্রত্যেকটি সমর্থকের জন্য।’’\nসিনিয়র দলে খেলা প্রসঙ্গে আকবরের উত্তর, ‘‘সিনিয়র দলে সুযোগ পাওয়া কি এতই সহজ? এ তো সবে একটি ইনিংস খেলেছি। এ রকম ইনিংস ধারাবাহিক ভাবে উপহার দিতে না পারলে কেন জাতীয় দলে আমাকে নেওয়া হবে? অভিজ্ঞতায়ও আমি অনেক পিছিয়ে রয়েছি। দাঁতে দাঁত চেপে পরিশ্রম করতে হবে। উন্নতি করতে হবে আরও। তবে চেষ্টা করব এক-দুবছরের মধ্যে সিনিয়র দলে সুযোগ পেতে।’’\nম্যাচের পরে দু’দলের ক্রিকেটারদের মধ্যে হাতাহাতি শুরু হয়। ম্যাচ চলাকালীনও প্রচুর স্লেজিং ও আগ্রাসী আচরণ লক্ষ্য করা গিয়েছিল। আকবর যদিও ম্যাচ শেষে সতীর্থদের আচরণ নিয়ে হতাশ। বলছিলেন, ‘‘বুঝতে পারিনি বিষয়টি এ ভাবে শেষ হবে। আমরা মাঠে আগ্রাসন দেখিয়েছি। দু’দলই আগ্রাসী ক্রিকেট খেলেছি। কিন্তু দিনের শেষে ক্রিকেট ভদ্রলোকের খেলা। সেটা মাথায় রাখা উচিত ছিল প্রত্যেকের।’’